open-index/open-wikipedia-markdown huggingface dataset:
長短期記憶

**長短期記憶**（**long short-term memory**，**LSTM**）係一種能夠記住長期記憶嘅遞迴神經網絡：一般嘅遞迴網絡曉處理連串性嘅資訊，例如係用自然語言寫嘅句子噉，但現實世界嘅解難好多時都要求一個個體能夠睇得出時間上差距大嘅因同果，例如要完全了解一個故仔嘅結局，可能要諗返起故仔開頭嘅情節。事實證明咗，普通嘅遞迴神經網絡好多時都難以應付呢啲問題。

LSTM 網絡特徵係內置一啲**閘控神經細胞**（gated neuron），呢啲特殊嘅人工神經細胞有「閘」（gate），曉決定要儲起乜嘢資訊同埋幾時讀取、寫入、或者刪除資訊：喺 LSTM 網絡嘅碼當中，會有演算法幫閘控細胞決定幾時要改變自身嘅啟動程度；相比之下，一般嘅遞迴神經網絡冇能力控制現存嘅過去資訊會唔會喺新資訊嚟到嗰陣被替換。呢個特點令到 LSTM 網絡有能力儲資訊儲好耐，而且有能力由輸入嘅數值當中搵出時間上相距不定嘅因同果。研究表明咗，LSTM 網絡可以用嚟教電腦做一啲要求長期記憶嘅作業，例如係閱讀理解呀噉。

## 結構

### 基本LSTM

上圖係一幅示意圖顯示到LSTM個記憶單位（memory unit）嘅。隻單位主要由條流水線即狀態路（頂頭橫路，分椏出右下角輸出）同埋控制路（左下低啲橫路）組成。狀態路表示細胞 c 嘸同時間啲狀態嘅訊息流動（記憶）同埋狀態嘅輸出（做預測）；控制路表示舊輸出值佮新輸入值對流水線嘅控制。從左到右三副「\sigma\rightarrow\otimes」即表示控制到相關嘢嘅遺忘閘、輸入閘、輸出閘。呢三道閘當中每一道都可以當係一粒子細胞噉嚟睇，有各自嘅啟動程度值，會受到往時輸出 h_{t-1}（或者「隱藏狀態」）同埋噉時輸入 x_{t}影響，決定自身嘅啟動程度（呢度係攞\sigma表示嘅Sigmoid，輸出係0~1），再按自身嘅啟動程度睇吓要做啲乜嘢畀條流水線：
***遺忘閘**（forget gate；f）：查實係「袂忘閘」，相當於喺近0時閘住上一時狀態（c_{t-1}）嚟忘唨佢（清零），近1時開閘嚟保持；0~1之間就睇程度要保持到乜程度。
***輸入閘**（input gate；i）：查實係「記埋閘」，決定係咪要寫入或者話記埋個新狀態變化（\tilde{c}_t）同埋要記到乜程度。
***輸出閘**（output gate；o）：即決定係咪要輸出h_{t}同埋要輸出到乜程度。

其中，非閘控值亦即係寫入值 \tilde{c}_t、輸出狀態值 {c}^o_t係由tanh 函數得出。寫入值係舊輸出 h_{t-1}佮新輸入 x_{t}攞權重乘埋再挃落 
tanh
函數得到；輸出狀態值係新狀態 {c}_t攞權重乘埋再挃落 tanh函數得到。

所有啲公式可以噉表示（
\odot
表示Hadamard積，即逐項積）：

:
\begin{align}
f_t &= sigm(W_{f} x_t + U_{f} h_{t-1} + b_f) \\
i_t &= sigm(W_{i} x_t + U_{i} h_{t-1} + b_i) \\
o_t &= sigm(W_{o} x_t + U_{o} h_{t-1} + b_o) \\
\tilde{c}_t &= tanh(W_{c} x_t + U_{c} h_{t-1} + b_c) \\
c_t &= f_t \odot c_{t-1} + i_t \odot \tilde{c}_t \\
{c}^o_t &= tanh(c_t)\\
h_t &= o_t \odot {c}^o_t
\end{align}


或者更加常見嘅係，捉舊輸入 h_{t-1}、新輸入 x_{t}錔喺一齊再攞權重乘埋：

:
\begin{align}
f_t &= sigm(W_{f} [h_{t-1},x_t] + b_f) \\
i_t &= sigm(W_{i} [h_{t-1},x_t] + b_i) \\
o_t &= sigm(W_{o} [h_{t-1},x_t] + b_o) \\
\tilde{c}_t &= tanh(W_{c} [h_{t-1},x_t] + b_c) \\
c_t &= f_t \odot c_{t-1} + i_t \odot \tilde{c}_t \\
{c}^o_t &= tanh(c_t)\\
h_t &= o_t \odot {c}^o_t
\end{align}


### 貓眼 LSTM

喺進一步嘅貓眼 LSTM （Peephole LSTM）當中，h_{t-1}都係攞細胞狀態c_{t-1}去代表，相當於幫單元加有「貓眼」去睇返上一次嘅狀態 c_{t-1}並佮埋新輸入 x_{t} 做計算。貓眼 LSTM 當中，
c_t
變到 
{c}^o_t
係嘸經過 
tanh
函數，即
{c}^o_t = c_t
。所以總嘅啲公式係：

:
\begin{align}
f_t &= sigm(W_{f} c_{t-1} + b_f) \\
i_t &= sigm(W_{i} c_{t-1} + b_i) \\
o_t &= sigm(W_{o} c_{t-1} + b_o) \\
\tilde{c}_t &= tanh(W_{c} x_t + b_c) \\
c_t &= f_t \odot c_{t-1} + i_t \odot \tilde{c}_t \\
h_t &= o_t \odot c_t
\end{align}


## 睇埋
*遞迴神經網絡
*長期記憶
*機械翻譯

## 攷
閱讀理解

**閱讀理解**（**reading comprehension**）係一種功課、測驗或試題嘅類型，需要先閱讀一段文字，然後回答問題，目的係考核學生對當中意思嘅理解能力。
蘇亦承

**蘇亦承**（；；）係台灣作曲人，喺台北出世。

## 經歷
2007年，為S.H.E.《說你愛我》作曲。2009年，為劉德華《大男人》作曲。2010年，為胡夏《逆向》作曲。2011年，為楊丞琳《缺陷美》作曲。2013年，為畢書盡《幸福無關》作曲同作詞。2014年，為張學友《時間有淚》作曲。

## 參考

## 出面網頁
*
* 

類:蘇氏
類:臺灣作曲家
列日寧湖

**列日寧湖**係俄羅斯一個湖，由基洛夫州負責管轄，個湖長0.25公里、闊0.2公里，面積0.02平方公里，平均水深15米，最大水深36.6米，係狗魚同淡水螫蝦嘅棲息地。
後花園天皇

**後花園天皇**（日文：後花園天皇／ごはなぞのてんのう Go-hanazono Tennō；）係日本第一百零二位天皇，原名**彥仁**（日文：彦仁／ひこひと *Hikohito*），又叫**伏見宮彥仁親王**，響1428年9月7號至1464年8月21號在位。

佢係伏見宮貞成親王大仔，阿媽係庭田幸子。太爺係持明院統第三代天皇崇光天皇。

## 經歷
佢本身係伏見宮貞成親王大仔，後嚟因為稱光天皇早死，而大覺寺統嗰邊重響到搞搞震，所以後小松天皇急住要接班人。臨急之下，後小松天皇搵到咗佢做接班人。佢重做埋後小松天皇契仔。

之後廿年入面，後小松天皇一直響到做上皇，實施院政。後嚟上皇幹仁死咗，佢正式親政。但係響佢執政嘅時代入面，唔單止有土一揆同埋嘉吉之亂，大覺寺統嗰邊又響到搞搞震，大臣足利義政淨係顧住玩唔理朝廷，所以當時嘅政局一啲都唔穩定。

響1464年，佢讓位畀皇太子成仁親王，而自己就做上皇，係**上皇彥仁**。響1471年佢死咗，終年五十一歲，死後葬響後山國陵。

## 用過嘅[[年號]]
* 正長
* 永享
* 嘉吉
* 文安
* 寶德
* 享德
* 康正
* 長祿
* 寶正

## 仔女
* 長皇女 觀心女王（1434年至1490年）
* 長皇子 皇太子成仁親王（即係後土御門天皇，1441年至1500年）
* 次皇女 真乘寺宮（？至1482年）
* 三皇女 照嚴女王（？至1464年）
雙向聯想記憶

**雙向聯想記憶**（**bidirectional associative memory**，**BAM**）係模擬喺人身上觀察到嘅聯想式記憶（可以睇吓古典制約同操作制約）嘅霍菲特網絡，一個雙向聯想記憶網絡會有兩浸霍菲特網絡，X 同 Y，兩浸細胞層完全連繫住－foreach X 裏面嘅細胞，x_{ij}，y_{ij} 都同 x_{ij} 有連繫，y_{ij} \in Y（y_{ij} 係 Y 嘅任何一粒細胞），反之亦然；研究表明咗，呢種架構可以用嚟訓練部電腦記住「邊啲輸入同邊啲輸入之間有關聯」。

## 攷
常陸宮

**常陸宮**係日本現存嘅四大宮家之一，依家係昭和天皇二仔正仁親王嘅宮號。常陸宮係因為當年正仁親王同津輕華子結婚而設。

因為正仁親王冇仔女，照皇室典範，所以佢死咗之後常陸宮應該就會絕家，意思即係常陸宮會取消。

## 攷
秩父宮

**秩父宮**（日文：秩父宮，ちちぶのみやchichibu no miya）係日本舊時一個宮家，響1922年（大正11年）因為大正天皇二仔雍仁親王成年而設。

由於雍仁親王冇仔女，佢死後由老婆繼承宮家。1995年王妃勢津子死，秩父宮絕家。

## 攷
搜狗輸入法

**搜狗輸入法**（）係一款由搜狐公司（NASDAQ：SOHU）喺2006年6月推出嘅拼音輸入法。搜狗輸入法係目前中國最主流嘅輸入法品牌。喺2011年7月嘅一份調查顯示，喺超過300,000,000（三億）嘅輸入法用戶入面，有83.6%嘅用戶用緊搜狗輸入法。

## 功能
搜狗輸入法允許用戶自定義個人詞庫、皮膚及功能。搜狗輸入法嘅用戶可以自行添加搜狗嘅「細胞詞庫」嚟豐富特定範疇嘅詞彙。用戶可以自定義輸入法界面嘅皮膚。搜狗輸入法亦提供以滑鼠手寫同筆劃輸入嘅功能。近年，搜狗輸入法正逐步支援其它語文，用户可以選取自己需要嘅語言及排列其輸入法嘅先後。

## 發展
### 支援平台
2006年6月5號，搜狗輸入法推出Windows平台嘅第一版本（初期嘅搜狗輸入法叫做「搜狗拼音輸入法」，僅支援中國北方話拼音）；2009年九月份，搜狗輸入法分別推出Android平台及Symbian平台嘅初版；2011年六月推出MacOS版；2014年四月推出Linux；再於2014年九月，開始支援iOS及iPadOS平台。

### 支援語言
#### 支援語音輸入嘅語言
粵語、普通話、東北話、四川話、山東濟南話、河北話、天津話、陝西西安話、湖北武漢話、江蘇南京話、貴州話、英語、日語、韓語、俄語、泰語、法語、德語、西班牙語、意大利語

#### 支援鍵盤輸入嘅語言（輸入法）
粵語（粵拼、倉頡、筆劃、手寫）、普通話（拼音、註音、倉頡、五筆、筆劃、手寫）、英語、日語（羅馬音）、韓語、俄語、泰語、法語、德語、藏語、印尼語、馬來語、維吾爾語、西班牙語、意大利語、阿拉伯語

## 與Google Pinyin嘅知識產權糾紛
2007年四月，搜狗母公司搜狐起訴Google侵權。事源Google旗下產品 Google Pinyin（目前該產品已停止開發）嘅詞庫內，竟然可以搵到搜狗輸入法職員嘅姓名喺入面。同年四月八號，Google承認使用咗「非Google來源嘅數據」。其後冇耐Google Pinyin發佈嘅新一版本中，未有再被發現使用搜狗嘅數據。

## 睇埋
* Gboard
* Google粵語輸入法
* 百度輸入法

## 參考
梨本宮

**梨本宮**（日文：なしもとのみやNashimoto no miya）係日本舊時一個宮家，由伏見宮貞敬親王第十個仔守脩親王設立，但喺1947年喺駐日盟軍總司令指示下被撤銷皇籍。依家雖然仲存在，但唔再係皇室成員，淨係得個名。而現任當主係梨本隆夫。

梨本宮係當年十一個要皇籍脫離嘅宮家入面，唯一一個唔係由邦家親王個仔女成立嘅宮家。

## 歷任當主
### 梨本宮
* 第一代：梨本宮守脩親王
* 第二代：梨本宮菊麿王（之後回歸山階宮，改叫山階宮菊麿王）
* 第三代（末代）：梨本宮守正王

### 梨本家
守正王皇籍脫離之後，由梨本宮改為梨本家，不過響呢個時候梨本家已經唔係皇室成員，淨係得個名。

* 第一代：梨本守正（即梨本宮守正王，只不過響皇籍脫離之後改名叫梨本守正）
* 第二代：梨本伊都子（守正王個老婆）
* 第三代：梨本德彥（守正王細佬多嘉王個細仔，後嚟做咗守正王嘅養仔。德彥同時係龍田氏嘅養仔，所以又叫龍田德彥）
* 第四代（現任）：梨本隆夫（德彥個養仔）

## 家族系譜
* 梨本宮守脩親王
** 梨本宮菊麿王（養仔，之後回歸山階宮，改叫山階宮菊麿王）
*** 梨本宮守正王（原先係要另起宮家，但因為守脩養仔菊麿王唔可以繼承梨本宮當主一位，於是就由佢出任）
*** 守正王妃伊都子（守正王個老婆，鍋島直大侯爵個女）
**** 方子女王（守正王大女，後嚟嫁畀韓國懿愍太子李垠，改名叫李方子）
**** 規子女王（守正王細女，後嚟嫁畀廣橋真光，改叫廣橋規子，生咗獨仔儀光，後嚟儀光做咗守正王個大養仔）
**** 梨本儀光（守正王大養仔，親生阿媽係廣橋規子，後嚟做咗守正王養仔，但係早死）
**** 梨本德彥（守正王細養仔，原先係守正王細佬多嘉王個細仔）
***** 龍田德久（德彥親生仔，但係佢同老豆德彥關係好差，所以德彥最後決定唔傳當主一位畀佢）
***** 梨本隆夫（德彥養仔，原名神林隆夫，全因德彥同德久關係唔好，所以當主一位先由佢繼承）

## 拎
* 梨本宮家御家族の写真アルバム
樣衰衰奇兵

《**樣衰衰奇兵**》（英文：UglyDolls）係套2019年美國電腦動畫片，Kelly Asbury執導。

## 拎
* 
*
鬼靈精怪大酒店3：怪獸旅行團

《**鬼靈精怪大酒店3：怪獸旅行團**》（，英文：Hotel Transylvania 3: Summer Vacation）係套2018年美國電腦動畫片，Genndy Tartakovsky執導。

## 拎
* 
* 
* 
* 
*
鬼靈精怪大酒店2

《**鬼靈精怪大酒店2**》（，英文：Hotel Transylvania 2）係套2015年美國電腦動畫片，Genndy Tartakovsky執導。

## 拎
* 
* 
* 
* 
*
力奇鍾拿斯

**力奇鍾拿斯**（**Nicholas Jerry "Nick" Jonas**，）係美國一個歌手、詞曲作家同埋演員，同時係鍾拿斯兄弟嘅成員。

## 出面網頁

*
秋篠宮

**秋篠宮**（日文：あきしののみやAkishino no miya）係日本現存嘅四大宮家之一，係因為文仁親王同川嶋紀子結婚而設。秋篠宮係咁多個宮家入面最新設立嗰個。

秋篠宮爾個名，靈感係嚟自奈良縣奈良市秋篠爾個地方（即依家嘅秋篠町）。
三笠宮

**三笠宮**（日文：みかさのみやMikasa no miya）係日本現存嘅四大宮家之一，響1935年（昭和10年）因為崇仁親王成年而設。

但係依家嘅三笠宮冇仔，淨係得女，照住皇室典範，當依家嘅當主崇仁親王妃百合子死咗之後，三笠宮會絕家，換言之三笠宮會被廢除。

## 歷史
三笠宮響1935年由大正天皇細仔崇仁親王成立，靈感嚟自奈良市東部嘅三笠山。

1980年至1984年之間，崇仁三個仔都先後離開三笠宮：大仔寬仁另起「三笠宮 寬仁親王家」；二仔宜仁出去繼承桂宮；而細仔憲仁就另起宮家高圓宮。

2012年，原先預定繼承三笠宮嘅大仔寬仁病死，所以「三笠宮 寬仁親王家」同三笠宮合併。

2016年，前當主崇仁親王過身，佢三個仔全部死嗮，又冇男孫，所以當主一位由百合子繼承。

## 三笠宮入面嘅人
### 歷任當主
* 第一代：崇仁親王
* 第二代（依家）：祟仁親王妃 百合子

### 仔女
* 大女：甯子內親王（因為下嫁畀人而皇籍脫離）
* 大仔：寬仁親王（已經死咗）
* 二仔：桂宮宜仁親王（已經死咗）
* 二女：容子內親王（因為下嫁畀人而皇籍脫離）
* 細仔：高圓宮憲仁親王（已經死咗）

### 孫
* 長孫女：彬子女王（寬仁親王大女）
* 細孫女：瑤子女王（寬仁親王細女）
祖鍾拿斯

**祖鍾拿斯**（Joseph Adam Jonas，）係一個美國歌手、詞曲作家同埋演員，同時係鍾拿斯兄弟嘅成員。
占美金梅

**占美金梅**（James Christian "Jimmy" Kimmel，）係一個美國喜劇演員、配音員同埋演主持人。
滑浪奇兵

《**滑浪奇兵**》（英文：Surf's Up）係套2007年美國動畫片，Chris Buck執導。

## 拎
* 
* Official DVD website
* 
*  - articles about the film production, mostly technical
悠仁

**悠仁親王**（，）係日本皇室成員，日本天皇第二順位繼承人，老豆係皇嗣文仁親王，阿媽係紀子，家姐係小室真子同埋佳子內親王。

## 生平

2006年9月6號上晝8點27分，悠仁響東京都港區南麻布愛育醫院以剖腹產嘅形式出世。出生嗰陣身高48.8厘米，體重2558克（5.64磅）。悠仁係第一位唔響宮內廳醫院或皇宮出世嘅皇室成員，第一位以剖腹產嘅形式出世嘅皇族，亦係明仁天皇唯一一個男孫。

9月12號，老豆秋篠宮文仁親王響命名之儀中改佢個名叫「**悠仁**」，期望佢「可以悠然自得咁走過長久嘅人生」。徽印係「高野槙」（），期望佢好似高野槙咁過得又高壯又筆直。

2010年入讀御茶水女子大學附屬幼稚園。

2011年11月3號，進行着袴之儀。本身着袴之儀打算響年初搞，但因為東日本大地震而延期到11月。

2013年4月，宣佈入讀御茶水女子大學附屬小學，係現行皇室典範之下第一位唔響學習院初等科讀書嘅皇室成員。

2019年4月，升讀御茶水女子大學附屬中學。同月26號，發生咗佢嘅座位畀人放咗把水果刀嘅事件。疑犯響同月29號喺神奈川縣平塚市一間酒店畀警察拉咗，犯案動機係反對天皇繼承制度，2020年疑犯畀人判坐監。

2019年5月1號，隨住伯伯德仁成為天皇，悠仁成為皇位繼承順位第2位，排響老豆文仁後面。同年8月，佢跟住老豆阿媽一齊去不丹旅行，係悠仁第一次海外訪問。

2021年，參加北九州市立文學館主辦嘅文學獎，題目係「訪問小笠原諸島」，悠仁嘅作品成為中學部佳作。2022年2月，佢嘅作品畀人指出內容引用唔合理，加上陷入抄襲風波，惹嚟唔少批評。2022年4月8號，宮內廳話悠仁並冇抄襲，並且響原先嘅作品上追加返引用同註釋，將修改版本畀返北九州市立文學館。4日後，北九州市立文學館公開修改後嘅版本。

2022年4月，通過御茶水女子大學附屬中學同筑波大學附屬高中合作嘅「提攜校進學制度」，入讀筑波大學附屬高中。

## 繼承問題

根據1947年起修訂並且實施嘅《皇室典範》，天皇皇位只可以由皇族男性同埋佢嘅男性後人繼承。但係平成時代前期，天皇明仁嘅兩個仔（大仔皇太子德仁親王、二仔秋篠宮文仁親王）長期淨係得女，皇室已經有四十一年冇其他可以繼承皇位嘅男性後人出世，所以當時有人提出修改《皇室典範》，一係畀女性後人做天皇，一係恢復嗰班響1947年脫離皇籍嘅舊宮家嘅皇族身份。而悠仁響2006年嘅出世，令當時準備修改《皇室典範》嘅行動好快就停止咗。

## 系譜

## 攷
Emoji大冒險

《** Emoji大冒險**》（英文：The Emoji Movie）係套2017年美國電腦動畫片，Tony Leondis執導。

## 概要
呢套戲講述3個表情符號喺一個男仔嘅智能手機上進行史詩噉嘅冒險，以拯救佢哋嘅宇宙免於刪除。

## 拎
*
*
*
*
*
亞瑟少爺救聖誕

《**亞瑟少爺救聖誕**》（英文：Arthur Christmas）係套2011年美國電腦動畫片，Sarah Smith執導。

## 拎
* 
*
黛青塔娜

**黛青塔娜**（；；；）係中國蒙古族歌手，喺青海海西出世。喺中央民族大學畢業。佢係HAYA樂團嘅主唱。

## 發行專輯
《寂靜的天空》 語言：蒙語、國語。
 
# 《青海湖》蒙語演唱
# 《黑暗中的舞者》 蒙語演唱
# 《金色的鐲子》蒙語演唱
# 《往日時光》國語演唱
# 《雪山》 蒙語演唱
# 《重生》國語演唱
# 《寂靜的天空》 蒙語+國語演唱
# Ongmanibamai蒙語演唱
# 懷念 國語演唱

## 出面網頁
*黛青塔娜博客

類:中國女歌手
類:中國蒙古族人
類:青海人
蕭亞軒

**蕭亞軒**（；；），係一個臺灣女歌手，原名**蕭雅之**，佢喺2009年將藝名蕭亞軒改造自己本名。

## 音樂作品

### 專輯
*《蕭亞軒同名專輯》（1999年）
*《紅薔薇》（2000年）
*《明天》（2001年）
*《Elva First》（2001年）
*《4U》（2002年）
*《愛的主打歌·吻》（2002年）
*《愛上愛》（2003年）
*《第5大道》（2003年）
*《1087》（2006年）
*《3面夏娃》（2008年）
*《鑽石糖》（2009年）
*《蕭灑小姐》（2010年）
*《我愛我》（2011年）
*《Super Girl愛無畏》 (2012年)
*《不解釋親吻》（2014年）
*《Naked Truth》（2020年）

## 演出作品
### 音樂微電影
*《一百分的吻》

### 電影

### 綜藝節目
*2014年：《一百分的吻》評委
*2016年：《奔跑吧！兄弟》嘉賓
*2020年：《吐槽大會》嘉賓
*2020年：《女兒們的戀愛》第三季 節目成員

## 參考

## 出面網頁

*
*
*
*
*
*
*
*
*
海盜王之超級無敵大作戰

《**海盜王之超級無敵大作戰**》（英文：The Pirates! In an Adventure with Scientists!）係套2012年英美定格動畫片，Peter Lord執導。

## 拎
* 
*
一家斷線救地球

《**一家斷線救地球**》（，英文：The Mitchells vs. the Machines）係套2021年美國電腦動畫片，Mike Rianda執導。

## 拎
* 
*
中文流行曲

**中文流行曲**（英文：Chinese popular music；又叫C-pop）係指所有用中文唱嘅流行音樂，依家喺中國大陸、香港、臺灣、澳門等唔同地方流行。

## 睇埋
*華語流行曲
*粵語流行曲
*K-pop
*J-pop
小虎隊

**小虎隊**（，）係臺灣一隊男團，成員有吳奇隆、蘇有朋同埋陳志朋。活躍年代係1989年到1995年。
蔡健雅

**蔡健雅**（；；），係星加坡女歌手，喺1997年出道。

## 音樂作品
### 國語專輯

### 英文專輯

### 現場專輯

### 精選集

### 單曲

### 電影原聲帶

### 合輯

### 參與專輯

### 演唱會實況

## 詞曲創作

## 演唱會

## 獎項紀錄
### 金曲獎

### 全球華語歌曲排行榜

### 新加坡金曲獎

### Hito流行音樂獎

### YES 933 潮流音樂盛典

## 參考

## 出面網頁
*
*
*
*蔡健雅YouTube官方頻道
*蔡健雅嘅新浪部落格
施人誠

**施人誠**（；；）係臺灣音樂人，華研國際音樂企劃部總監。喺國立臺灣大學經濟學系肄業。填詞作品有劉若英《很愛很愛你》、《後來》、徐懷鈺《怪獸》、陳小春《我愛的人》、S.H.E《戀人未滿》、《Super Star》、《愛就對了》、《永遠都在》 、Tank《專屬天使》、林宥嘉《說謊》、 田馥甄《寂寞寂寞就好》 、《你就不要想起我》、《人間煙火》、郁可唯《路過人間》等。

## 作品

## 出面網頁
*
*寫不成詩 只能成歌
*

類:臺灣音樂人‎

人誠
美智子

**上皇后美智子**（日文：美智子／みちこ Michiko；）係上皇明仁老婆，原名**正田美智子**（正田 美智子／しょうだ みちこ *<sup>Shōda Michiko</sup>* ），係日本第一個平民出身嘅皇后同埋日本皇室成員。

## 經歷

 
美智子響東京府東京市（依家嘅東京都文京區本鄉）東京帝國大學醫學部附屬醫院出世，老豆係嘅會長正田英三郎。佢同時都係屋企大囡。佢先後讀過雙葉小學校同埋聖心女子學院，1957年響聖心女子大學畢業。

響1957年8月，美智子響輕井澤嘅網球場上面識咗當時重係皇太子嘅明仁，之後重陷入戀愛，爾件事響當時嘅日本係好少見。響1958年，同意咗佢哋爾門婚事，重對外公佈。由於當時嘅佢形象清新，加埋佢係平民出身（自古以嚟，日本皇太子多數都係娶啲皇族、攝家、華族等等出身嘅女仔），畀日本人叫做「」時代。

響1959年，美智子正式同明仁結婚。1960年生咗大仔德仁、1965年生咗二仔文仁、1969年生咗大囡清子（後嚟下嫁畀黑田慶樹，所以改姓黑田），三個小朋友都係皇居宮內廳醫院出世。響1989年，昭和天皇死咗，明仁繼位，美智子亦由太子妃升做皇后。

響2019年，明仁讓位畀大仔德仁，而佢做上皇，美智子都一齊跟住讓位，改叫「上皇后」。美智子係日本第一個上皇后。

## 屋企
老豆：正田英三郎

阿媽：正田富美子

兄弟姐妹：大佬正田巖---細妹安西惠美子---細佬正田修

老公：明仁

* 大仔：今上天皇德仁
* 二仔：文仁
* 細女：黑田清子

## 攷
美智子 (搞清楚)

**美智子**可以係指：
* 美智子，日本當今上皇后
* 角谷美智子，日裔美國人、作家
* 吉瀨美智子，日本女演員
* 羽田美智子，日本女演員
* 根谷美智子，日本女配音員
* 橫手美智子，日本女編劇
許飛

**許飛**（；；；）係中國女歌手。佢係解放軍藝術學院2004級大學畢業生。2006年參加超級女聲節目，攞到長沙唱區季軍，全國總決賽第六名。佢同譚晶、韓紅、夢鴿一齊被叫做李雙江「四大關門女弟子」。依家係中國人民解放軍成都軍區戰旗文工團歌唱演員。

## 音樂作品
### 專輯/EP

### 單曲
未收錄喺佢專輯入面嘅單曲

## 影視作品
### 電視劇

### 電影

## 個人演唱會

## 參考

## 出面網頁
* 06超女許飛的博客
* 
* 許飛 官方音樂
* 許飛 新聞人物
* 許飛 新浪網
* 天娛傳媒官網藝人資料庫
* 

類:吉林人
類:超級女聲
類:中國女歌手
類:中國唱作人
陳沒

**陳沒**（），本名**陳勇志**，係台灣填詞人、企業家。喺2006年7月1號創辦相信音樂。

## 經歷
1988年進入唱片業做企劃，同作詞。做過滾石唱片副總經理、滾石唱片台灣區總經理、滾石唱片策略長。2006年創辦相信音樂，依家係相信音樂執行長，必應創造策略長。

## 作詞代表作
;梁靜茹
《不想睡》《FLY AWAY 》《別人的天長地久》《親親》《崇拜》《三吋日光》《一秒的天堂》《生命中不可承受的輕》《滿滿的都是愛》《屬於》《情歌》《愛久見人心》《偶陣雨》《小小孩》

;周華健
《忘憂草》《在雲端》《我是誰》《小天堂》

;劉若英
《人之初》《成全》《我不想念》《風和日麗》《滿滿》

;李心潔
《我要粘著你》《口袋》

;任賢齊
《傷心太平洋》《天涯》《飛鳥》《神魔·不信邪》《對摺》《光芒》《殺手鐧》《明天過後》

;無印良品
《恍然大悟》

;品冠
《最想念的季節》《走路回家》《執子之手》《那些女孩教我的事》

;黃品源
《淚光閃閃》

;丁噹
《我愛上的》《親人》《夢交響》《冷血動物》《踹來共》《好難得》《奇異果》《偷偷的愛》《手掌心》《甩開》《不愛》《我不以為》《原來你都在》

;嚴爵
《偷偷的愛》《好的情人》 《火上加油》《單細胞》《潔癖》 《π》 《Everyday》《超級巨星》《至少我有我》

;黃鴻升
《澀谷》《黑心》

;蘇慧倫
《天下大亂》

;五月天
《由我們主宰(改編詞)》

;凡人譜
《孤獨》

;梁漢文
《一步步》

## 參考
無意識認知

**無意識認知**（**unconscious cognition**）係指一個人冇意識噉做（簡單講就係做咗都唔覺）嘅認知過程。
刺激-反應模型

喺心理學上，**刺激-反應模型**（）泛指模擬由刺激去反應之間嘅認知過程嘅數學模型。刺激-反應模型最簡單嗰條式如下：
:r(t) \approx k^{0} + \mathbf{k}^{\mathbf{T}}\mathbf{s}(t)
:\mathbf{k}^{\mathbf{T}}\mathbf{s}(t) = k_1 s_1(t) + k_2 s_2(t) + ...
當中
:r(t) 係個反應；
:\mathbf{s}(t) 係一個向量，包括嗮柞相關刺激嘅數值，
:\mathbf{k}^{\mathbf{T}} 係一個權重向量（weight vector），每一個權重反應相應嗰個刺激對個反應嘅影響力有幾大。
:\mathbf{k}^{\mathbf{T}}\mathbf{s}(t) 包含多個 k_i s_i(t)，當中 s_i(t) 係第 i 個刺激嘅數值，而 k_i 係嗰個刺激嘅權重。

上述呢句嘢用簡單文字講就係，個反應（r(t)）受到若干個刺激（柞 s_i(t)）影響，呢啲刺激當中喺對個反應嘅影響力（k_i）上可以有差異。類似噉嘅數學模型可以用嚟模擬好多唔同嘅刺激-反應現象，而唔同嘅刺激-反應現象嘅 r(t) 同 \mathbf{s}(t) 之間嗰個函數都可以唔同。
## 睇埋
*執行功能
*反應時間
*認知
## 引咗
董玉方

**董玉方**（；；），係中國填詞人、詩人。佢係中國人民解放軍成都軍區戰旗文工團成員、四川省作家協會委員、中國詩歌學會會員。

## 經歷
2009年，佢參加第二屆中國詩歌節。2018年，佢攞到第五屆「人民文學·紫今之星」詩歌佳作獎。

## 獎

## 參考

## 出面網頁
* 
* 董玉方嘅新浪博客

類:中國填詞人
彭學斌

**彭學斌**（；；），係作詞作曲嘅音樂人。係馬來西亞華裔，喺砂拉越出世，祖籍廣東海豐客家人。

## 作品一覽

## 參考

## 出面網頁
* 口袋音樂，所屬製作公司
* 
* 專訪彭學斌（一）
* 專訪彭學斌（二）
* , KDUTV
葉良俊

**葉良俊**（；；）係星加坡男歌手、大學講師。佢依家喺星加坡管理大學度做大學講師，教藝術管理。

## 經歷
1993年，出第一張專輯《把你的愛交給我》。1994年，出第二張專輯《最真》。1995年，出第三張專輯《追心》。1996年，出第四張專輯《我總是聽你說》。1997年，出第五張專輯《捨得》。佢喺1998年退出樂壇，之後去律師行做嘢。2015年，復出樂壇出咗第六張專輯《你還好嗎？》。同年9月12號，喺星加坡濱海藝術中心音樂廳搞咗音樂會。佢喺第三屆新加坡金曲獎攞到傳媒推薦（本地新人）獎、第五屆新加坡金曲獎憑住《小玩意》攞到最佳本地作曲獎。

## 專輯

## 作曲一覽

## 參考

## 出面網頁
* 

類:講師
劉大江

**劉大江**（；；），係甘肅定西人，漢族，中華人民共和國政治人物、第十一屆全國人民代表大會甘肅地區代表。

喺西北師範大學財政金融專業畢業。做甘肅省定西市安定區馬鈴薯經銷協會會長。2008年開始做全國人大代表。

## 參考
策略研究

**策略研究**（）係一個研究點樣運用策略達致衝突同和平嘅學術領域，會用到政治學同經濟學等領域嘅知識。
後奈良天皇

**後奈良天皇**（日文：後奈良天皇／ごならてんのう Go-nara Tennō；）係日本第一百一十五位天皇，原名**知仁**（日文：知仁／ともひと Tomohito），響1526年6月9號至到1557年9月27號在位。

佢係後柏原天皇二仔，阿媽係勸修寺藤子。

## 經歷
響1512年佢畀老豆後柏原天皇冊封做皇太子，響1526年後柏原天皇死咗之後佢就登基。但係因為嗰時嘅皇室財政好困難，所以唔可以搞登基儀式。當時嘅皇室窮到要攞佢寫嘅字嚟賣。一直到1536年，由後北條氏、大內氏、今川氏等等名門望族集齊資金，先至搞到登基儀式。

聽講話佢好有善心，每次有地方發生瘟疫、洪水同埋饑荒嘅時候，佢都會代人民祈禱。

響1557年佢死咗，終年六十歲，葬響深草北陵。

### 對將棋嘅影響
聽講佢曾經改良過將棋（嗰時叫小將棋），刪咗「醉象」（日文：酔象，簡稱酔）一棋，同埋加入「打入」爾個規則，形成當今流行嘅本將棋。

## 用過嘅[[年號]]

* 大永
* 享祿
* 天文
*弘治

## 仔女

* 長皇女 唔知名（1514年至1515年）
* 長皇子 方仁親王（即係正親町天皇）
* 次皇女 永壽女王（1519年至1535年）
* 次皇子 唔知名（1521年至1530年）
* 三皇子 覺恕法親王（1521年至1574年）
* 三皇女 普光女王（？至1579年）
* 四皇女 聖秀女王（1552年至1623年）
聯想式記憶

**聯想式記憶**（**associative memory**）係記憶功能嘅一種，指記住原先唔相關嘅物件之間嘅關係嘅能力。睇埋古典制約同操作制約。
迴響狀態網絡

**迴響狀態網絡**（**echo state network**，**ESN**）係遞迴神經網絡嘅一種，特徵係隱藏層內部嘅連繫好稀疏，而且輸入層同隱藏層以及隱藏層內部嗰啲權重係初始化嗰陣定死咗做隨機數值（唔會隨學習改變），不過隱藏層同輸出層之間嘅權重就可以隨學習改變。

## 攷
劉大江 (音樂人)

**劉大江**（；；），係中國大陸音樂製作人、作曲家。

## 經歷
2000年，喺索尼音樂娛樂做過音樂製作人。2002年，喺第三屆音樂風雲榜憑《滿江奇跡專輯》攞到最佳音樂人提名。2008年，喺北京流行音樂典禮憑《薛之謙專輯》攞到最佳專輯製作人提名。佢為郁可唯主唱電影《小時代》主題曲《時間煮雨》作曲，而呢首歌仲引起爭議，話涉嫌抄襲日文歌《風車》。

## 參考

類:中國音樂製作人
類:中國作曲家
類:劉氏
徐立之

**徐立之**教授（，），係加拿大分子生物學家、香港親中陣營政治人，香港科學院創院院長，香港大學第十四任校長。

## 學歷
* 香港中文大學理學士（1972年）
* 香港中文大學哲學碩士（1974年）
* 匹茲堡大學生物科學哲學博士（1979年）

## 個人榮譽
* 院士（1990年）
* 生命科學組院士（1992年第19屆）
* 香港中文大學榮譽理學博士（1992年）
* 外籍院士（2004年）
* 太平紳士（2006年）
* 中國科學院外籍院士（2009年）
* 金紫荊星章（2011年）
* 復旦大學名譽博士（2013年5月17號）
* 香港科技大學理學榮譽博士（2015年）
* 澳門大學榮譽教育博士（2015年）
* 香港科學院創院院士（2015年12月）
* 大紫荊勳章（2016年）
* 香港大學名譽科學博士（2016年）
* 香港公開大學榮譽社會科學博士（2018年）
## 部分公職

* 香港廣州創新及科技協會榮譽贊助人
*

## 選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
## 獎項

類:生物學家
類:香港科學家
類:香港大學校長

類:香港科學院院士
類:澳門大學榮譽博士
類:香港科技大學榮譽博士
類:中國科學院院士
類:香港中文大學榮譽博士
類:中央研究院院士
類:香港中文大學舊生
類:加拿大唐人
立之
閘門遞迴單位

**閘門遞迴單位、閘控遞迴單位**（**gated recurrent unit**，**GRU**）係遞迴神經網絡嘅一種做法，指個網絡有特製嘅「閘門」決定個網絡前一刻嘅狀態能唔能夠影響個網絡下一刻嘅狀態。
天武天皇

**天武天皇**（日文：天武天皇／てんむてんのう *Tenmu Tennō*；）係日本第四十位天皇，原名**大海人**（日文：大海人／おおあま *Ooama* ），響672年8月24號至到686年9月9號在位。

佢係舒明天皇第三個仔，阿媽係皇極天皇（但唔知佢係咪真係存在），老婆係持統天皇，大佬係天智天皇。

## 經歷
大佬天智天皇繼位之後，就即刻立佢做儲君，但係後嚟兩兄弟開始不和。天智天皇死咗之後，佢走難去吉野，後嚟佢同侄仔弘文天皇爭皇位，發生壬申之亂。佢以東國地方做基地，響瀨田川之戰入面打低弘文天皇，第二年響飛鳥淨御原宮宣佈繼位。

在位期間，佢發佈咗，定立八色姓（即係真人、朝臣、宿彌、忌寸、道師、臣、連同埋稻置爾八個姓）、爵位六十級，形成咗律令制，同埋搞以皇族仔女做中心嘅皇族政治圈。

## 仔女
### 仔
* 大仔 草壁皇子（早死）
* 二仔 大津皇子
* 三仔 皇太子（早死）
* 四仔 弓削皇子
* 五仔 舍人親王
* 六仔 新田部親王
* 七仔 高市皇子
* 八仔 忍壁皇子
* 九仔 磯成皇子
* 細仔 穗積皇子

### 女
* 大女 大伯皇女
* 二女 但馬皇女
* 三女 紀皇女
* 四女 田形皇女
* 五女 十市皇女
* 六女 泊瀨部皇女
* 細女 多紀皇女
正仁

**常陸宮正仁親王**（日文：常陸宮 正仁親王／ひたちのみや まさひとしんのう Hitachinomiya masahitoshinnō；）係日本天皇第三順位繼承人，上皇明仁細佬，常陸宮當主，乳名**義宮**，尊稱係「正仁親王殿下」，花名「火星」。

## 經歷

佢響東京都皇居產殿出世，細細個曾經有過小兒麻痺症。響第二次世界大戰之後，佢好努力咁改善皇室古老、守舊嘅形像，因而得到「火星」呢個花名。1958年響學習院大學理學部化學科畢業，之後轉到東京大學理學研究科讀動物學。

響1964年（昭和三十九年），佢同津輕華子結婚，同埋設立常陸宮。佢同華子妃冇仔女。

佢一直都響到研究緊癌症嘅細胞分裂同埋海洋生物，響1969年加入日本癌症研究會做研究人員。佢分別響1997年攞到美國佐治·華盛頓大學榮譽博士、響2001年攞到明尼蘇達大學榮譽博士、德國癌症研究協會榮譽會員等等。佢重係好多協會嘅榮譽總裁。

## 日本皇位繼承順位

正仁係第三順位（即最後一位）。而如果今上天皇德仁死咗，當然會依照繼承順位咁傳（即係文仁→悠仁→正仁）；但係如果德仁只係病得好緊要，未瓜得住，咁就會先由第一順位繼承人文仁攝政，如果文仁都有事就會畀正仁攝政，但就唔會畀悠仁。

### 系譜

## 攷
分析機

**分析機**（**Analytical Engine**）係由英格蘭數學家巴貝治（Charles Babbage）諗出嚟嘅一部多用途電腦。
候活·艾肯

**候活·艾肯**（**Howard Aiken**，）係電腦科學先驅，生於美國新澤西州霍博肯。

## 出面網頁
醒了

《**醒了**》係中國藏族歌手韓紅喺2001年7月1號出嘅國語專輯。呢張專輯特色係大部分嘅歌唔係佢成日唱嘅西藏風格歌曲。

## 曲目
三天兩夜

《**三天兩夜**》，係張學友喺1997年出嘅歌，由葉良俊作曲、許常德填詞、吳慶隆編曲。收錄喺專輯《想和你去吹吹風》，首歌有國語版。

## 翻唱
呢隻歌喺湖南衛視《歌手2017》第八期被獅子合唱團翻唱。

## 參考

類:1997年歌
Babyface

**Babyface**（全名：；）係美國一位集超級金曲詞曲作者，唱片製作人，電影監製，歌手，鍵盤手，結他手同企業家七種身份嘅巨星。佢1959年4月10號喺印第安納波利斯出世。佢做過R&B組合The Deele嘅成員。Edmonds家族音樂人才輩出，佢細佬Kevon同阿哥Melvin係另一個節奏布魯斯組合After 7嘅成員。

## 音樂作品

### 錄音室專輯
* *[[Lovers (Babyface專輯)|Lovers]]* (1986)
* *[[Tender Lover]]* (1989)
* *[[For the Cool in You]]* (1993)
* *[[The Day (Babyface專輯)|The Day]]* (1996)
* *[[Face2Face (Babyface專輯)|Face2Face]]* (2001)
* *[[Grown & Sexy]]* (2005)
* *[[Playlist (Babyface專輯)|Playlist]]* (2007)
* *[[Return of the Tender Lover]]* (2015)

### 同人合作嘅專輯
* *[[Power and Love]]* 同Manchild (1977) 
* *Feel the Phuff* 同Manchild (1978) 
* *[[Street Beat (專輯)|Street Beat]]* 同The Deele (1983) 
* *[[Material Thangz]]* 同The Deele (1985) 
* *[[Eyes of a Stranger (專輯)|Eyes of a Stranger]]* 同The Deele (1987) 
* *[[Love, Marriage & Divorce]]* 同Toni Braxton (2014)

## 參考

## 出面網頁
*
*Babyface at Bmi.com
*

類:美國結他手
歷史奇幻

**歷史奇幻**（**historical fantasy**）係奇幻嘅一種子文類。特徵係故仔設於虛構世界（定義上屬奇幻），但個虛構世界同某啲古代嘅社會好相似，除咗可能有魔法之外，基本上同嗰啲古代社會冇乜大分別，而且故仔嘅情節好多時直頭係基於某啲歷史大事嘅。
雅子

**皇后雅子**（日文：雅子／まさこ*<sup>Masako</sup>* ， ）係日本當今皇后，今上天皇德仁嘅老婆，原名**小和田雅子**（日文：小和田雅子／おわだ まさこ *<sup>Owada Masako</sup>*）。佢同老公德仁淨係得一個女，叫愛子內親王。

佢老豆係日本前外交官，阿媽係新日本窒素（依家嘅）前會長大囡小和田優美子。
Scarborough Fair

**Scarborough Fair** 係一隻英國傳統民歌。

## 歌詞
一個喺1889年出版嘅版本係現代版本嘅典型：

:Are you going to Scarborough Fair?
:Parsley, sage, rosemary, and thyme;
:Remember me to the one who lives there,
:She was once the true love of mine.

:Tell her to make me a cambric shirt,
:Parsley, sage, rosemary, and thyme;
:Without any seam or needlework,
:Then she'll be the true love of mine.

:Tell her to wash it in yonder well,
:Parsley, sage, rosemary, and thyme;
:Where never spring water or rain ever fell,
:And she'll be the true love of mine.

:Tell her to dry it on yonder thorn,
:Parsley, sage, rosemary, and thyme;
:Which never bore blossom since Adam was born,
:Then she'll be the true love of mine.

:Now he has asked me questions three,
:Parsley, sage, rosemary, and thyme;
:I hope he'll answer as many for me,
:Before he'll be the true love of mine.

:Tell him to buy me an acre of land,
:Parsley, sage, rosemary, and thyme;
:Betwixt the salt water and the sea sand,
:Then he'll be the true love of mine.

:Tell him to plough it with a ram's horn,
:Parsley, sage, rosemary, and thyme;
:And sow it all over with one pepper corn,
:Then he'll be the true love of mine.

:Tell him to shear it with a sickle of leather,
:Parsley, sage, rosemary, and thyme;
:And bind it up with a peacock feather,
:Then he'll be the true love of mine.

:Tell him to thrash it on yonder wall,
:Parsley, sage, rosemary, and thyme;
:And never let one corn of it fall,
:Then he'll be the true love of mine.

:When he has done and finished his work,
:Parsley, sage, rosemary, and thyme;
:Oh, tell him to come and he'll have his shirt,
:Then he'll be the true love of mine.

## 副歌含義
為解釋「Parsley, sage, rosemary, and thyme（香芹、鼠尾草、迷迭香同百里香）」嘅含義已投入大量嘅思考，雖然呢句副歌只喺較近期嘅版本入面搵到蹤影，而呢個冇乜好解釋。一種大眾覺得佢哋係好多種家常菜用嘅美食香料。

## 參考

## 出面網頁
* "Parsley, Sage, Rosemary, and Thyme: A Historical Examination of Birth Control Methods from the Medieval and Renaissance Periods" by THLady Maimuna al-Bukhariyya.
* The Elfin Knight 精靈騎士的數個變體，由蔡爾德收集
* The Modern Herbalist: Parsley, Sage, Rosemary, and Thyme: A Love Story
* About the song Scarborough Fair 一個簡單的愛好者網頁，內含大量信息和解釋
* 對與瘟疫相關的解釋
* 斯卡伯勒城鎮信息
* YouTube上嘅*Scarborough Fair*：
** 吉他獨奏, Per-Olov Kindgren
** 科琳娜·赫登，有伴唱
** 吉他獨奏，彼得·韋爾
** 無器樂伴奏，8聲部，亨伯大學學生
** 比爾·貝利喺Sonisphere 2011翻唱直播
** VOCALOID3 Oliver
** 《末日時在做什麼？有沒有空？可以來拯救嗎？》印象曲

類:民歌
類:英國文化
類:英格蘭
弗雷德里克·馬爾姆

**弗雷德里克·馬爾姆**（Fredrik Malm，）係瑞典自由黨外事發言人。佢喺2002年到2006年係瑞典自由青年組織主席。

## 參考

類:瑞典政治人
You're the Only One

《**You're the Only One**》係香港歌手王菲出嘅第三張大碟，係粵語專輯，喺1990年12月發行。專輯10首歌曲，7首係翻唱。呢張唱片出完後，佢就暫時去美國進修同休息。從呢張專輯開始，王菲嘅音樂開始有強烈嘅R&B風格，一直延續到後來1993年嘅《執迷不悔》。

## 唱片版本
* 首版：美國壓盤。
* 再版：
** 《Recall》版：《Recall》係將王菲前3張大碟捆綁發售。
** 《精彩全記錄》版（首版、再版）：《精彩全記錄》係將王菲前8張大碟捆綁發售。
** 《從頭認識》版：《從頭認識》係將王菲喺新藝寶成9張粵語大碟捆綁發售。
** 環球復黑版：2004年8月27號。
** 黑膠唱片版
** 蜚聲環球系列：2017年4月25號。
**卡帶 錄音帶版

## 曲目

## 獎
香港：
* 商業電台叱咤樂壇流行榜：
** 1990年度：「叱咤女歌手銅獎」

## 參考
小室真子

**小室真子**（），舊名**真子內親王**（），係文仁親王同紀子妃生嘅大女，上皇明仁第一個孫，細妹係佳子，細佬係悠仁親王。

## 學歷
* 學習院初等科
* 學習院女子中等科
* 學習院女子高等科
* 國際基督教大學
* 愛丁堡大學
* 李斯特大學

## 結婚
響2017年9月4號，宣佈佢會同大學同學小室圭（日本媒體有時稱之為K）訂婚，婚禮原定響2018年11月搞，但係同年2月突然之間話因為未準備好而要推遲到2020年。之後又推遲到2021年。

2021年9月27號，傳出一直響美國發展嘅小室突然返日本。

2021年10月1號，宮內廳宣佈真子內親王將會同小室圭響同月26號結婚。出於肺炎關係，王室唔會跟住傳統嘅婚禮儀式，而真子本人亦都唔要總共1億5250萬日圓嘅「一時金」補助。另外小室圭係響美國紐約一間律師事務所打工，所以婚後佢會跟住老公到美國生活，同時亦會脫離皇籍（）、隨夫姓。宮內廳長官西村泰彥又話，自2018年開始外界就不斷批評有關真子嘅婚事、同埋未婚夫屋企嘅情況，令佢心入面一直存在住一種恐懼感，之後經NTT東日本關東醫院嘅秋山剛醫生診斷，佢被證實患有複雜性創傷後壓力症候群（C-PTSD）。

## 參考資料
睡魔

《》（）係由美國 DC 漫畫出嘅一套漫畫，體裁上屬黑暗奇幻。

## 角色

## 睇埋
*黑暗奇幻
黑暗奇幻

（）泛指故仔集中使用恐怖橋段嘅奇幻故仔，可以話係奇幻同恐怖故仔嘅結合。

黑暗奇幻嘅故仔會圍繞一啲恐怖得嚟又超自然嘅橋段，例如故仔圍繞吸血鬼同人狼等嘅嘢嘅會係黑暗奇幻，而一個講連環殺人狂嘅故仔會係純粹嘅恐怖故仔。

## 概論

黑暗奇幻嘅例子有
*美國 DC 漫畫出嘅《睡魔》（The Sandman）、
*美國恐怖大師史提芬京嘅作品《黑塔》（The Dark Tower）、
*2009 年嘅動畫片《怪誕隨意門》（Coraline）、
*2022 年嘅動作 RPG《艾爾登法環》（Elden Ring）
... 呀噉。

第一部作品喺 2016 年出嘅動漫系列《鬼滅之刃》（日文：鬼滅の刃；日羅：Kimetsu no Yaiba）都俾人歸類做黑暗奇幻。

## 常見橋段

*死靈
*鬼魂
*吸血鬼
*巫妖
*惡夢
*詛咒

## 睇埋
*童話同仙子
*Fantastique
*愛卡夫式恐怖
*魂系遊戲

## 攷
硬奇幻

**硬奇幻**（**hard fantasy**）係指作者好落力想個虛構世界「可理解度高」嘅奇幻作品：一個硬奇幻作品嘅作者會嘗試喺做世界創建嗰陣令個世界有理可循，會對個故仔世界嘅物理法則作出詳細嘅解釋，而且務求做到故仔世界嘅物理法則有內部一致性。可以睇埋硬科幻。
武俠

**武俠**係大中華地區嘅一種文學體裁；一個武俠故仔會講功夫高手（或者將會成為功夫高手嘅人）喺一個基於古代中國嘅世界嗰度冒險。

## 橋段
*絕世高手係一種喺武俠小說裏面成日出現嘅人物類型，例子有《射鵰英雄傳》系列嘅五絕、《三俠五義》之中嘅南俠展昭同北俠歐陽春、仲有係《中華英雄》入面嘅南神掌同北腿王等等。絕世高手喺武俠故仔入面可以有好多作用：例如係出場教主角一啲新招，等主角可以變強；又或者係喺個故仔入面出場，並且俾個奸角打低，用嚟突顯主角個敵人有幾勁。
## 攷
愛子

**敬宮愛子內親王**（日文：としのみや あいこないしんのう*<sup>Toshinomiya Aiko Naishinnō</sup>*，）係今上天皇德仁同埋皇后雅子嘅獨女，宮號**敬宮**，尊稱係「敬宮殿下」，花名「愛子さま」或者「敬宮さま 」。佢係日本皇室最後生嘅內親王。

佢個名同埋宮號嘅靈感係嚟自孟子嘅《離婁下》：「**愛**人者，人恆愛之；**敬**人者，人恆敬之。」

## 學歷

* 學習院幼稚園
* 
* 
* 伊頓公學
* 
* 學習院大學文學部（依家讀緊）

## 攷
神魔

**神魔**（），日本同臺灣稱之為**神怪**，係漢字文化圈嘅一種傳統文學體裁，指故仔以神、鬼、妖魔等做主題嘅古典故仔，例子可以睇《西遊記》。

## 睇吓
*奇幻
學習院大學

**學習院大學**（）係日本一間私立大學，位於東京都豐島區，響1877年成立，有住一條龍嘅升學服務。

由於佢有好多日本皇室成員都會嚟爾到讀，所以佢響日本有好高知名度。

## 一條龍服務
* 學習院幼稚園
* 學習院中等科
* 學習院高等科
* 學習院女子大學

### 附屬學校
* 學習院女子大學
* 學習院女子中等科
* 學習院女子高等科

## 舊生
### 皇室
* 昭和天皇
* 上皇明仁
* 正仁親王
* 寬仁親王
* 宜仁親王
* 今上天皇德仁
* 文仁親王
* 黑田清子
* 憲仁親王
*紀子妃
*愛子內親王
* 愛新覺羅·慧生（大清皇室）

### 政界
* 吉田茂
* 麻生太郎

### 其他類別
* 宮崎駿
* 志賀直哉

## 出面網頁

*
關西大學

**關西大學**
現任校長
前田裕
學校類型
私立綜合大學
建立時間
1886年
所在地
日本大阪府吹田市山手町三丁目
學生數量
30,141人（2020年）
教師數量
1,595人（2020年）
校園環境
市區
校園面積
35萬平方米


**關西大學**（日文：関西大学／かんさいだいがく *Kansai daigaku*；英文：**Kansai University**；簡稱關大）係日本一間私立大學，位於大阪府吹田市，前身係***'，響1886年以***'爾個名成立。1920年改成而家嘅名。

佢都係關西四間出名嘅私立大學會「**關關同立**」成員之一。
關西大學有法學部、工學部、文學部、理學部、經濟學部，其中以法學院同文學院嘅歷史最悠久，係大阪第一間設立呢兩個學院嘅私立大學。關西大學出到好多法律、政治、商學、文學同科學界等等嘅社會名人。

## 校園同建築
### 千里山校園
關西大學本部校園坐落吹田市，佔地約35公頃。關大嘅十四間學院入面有五間都喺呢度，包括法學院、文學院、商學院、社會學院、外國研究學院、同埋理工程學院。

#### 圖書館
大學圖書館系統喺1914年創校嗰陣成立，截至2025年關大實體藏書量達到2,420,178冊。關大圖書館係日本各大學中其中一個最大嘅圖書館系統。
大學圖書館目前有四個成員。

## 排名

## 姐妹校
關西大學同中國嘅學術聯繫相當緊密，並同中國嘅頂尖高校好似北京大學，復旦大學，華東師範大學，北京外國語大學，東北大学，廈門大學，中央民族大學，華南師範大學，上海外國語大學，香港大學，香港中文大學同香港教育大學有校際合作關係，其中各校每年都互派一定數量嘅優秀本科生前往中國嘅大學從事專題研究學習。

## 一條龍服務
* 關西大學幼稚園
* 關西大學初等部・中等部・高等部
* 関西大學北陽初中部・高中部

## 出名舊生
* 高橋大輔
* 田中友幸
* 張良澤
* 北條秀司
* 新井彬之
* 久保松勝喜代
* 志村喬
* 香里有佐
* 山里亮太
* 井川祐輔
## 註

## 出面網頁

* 關西大學網站
國歌條例

**國歌條例**（）係香港嘅一條法例，將侮辱中華人民共和國國歌《義勇軍進行曲》的嘅行為刑事化。呢條條例係對應中華人民共和國國歌法嘅本地法律。中共中央總書記習近平喺2017年初就國歌立法發表講話。呢條條例喺2020年6月12號實施。

## 攷
音樂製作人

**音樂製作人**（）或者**唱片製作人**（）喺唱片工業入面係個好重要嘅角色，工作內容包括控制一首歌錄音工程嘅鋪排、訓練同指導新嘅音樂家、組織調度製作預算同資源、監督錄音過程、進行編曲或混音同母帶後製嘅工作。

就某啲方面嚟講，唱片或者音樂製作人就似影劇導演，佢嘅任務係製作、設計製作出符合整個專輯風格嘅歌，唔一樣嘅係專輯製作人好少負責籌措經費，而係由一啲有資金嘅人畀錢佢，通常係唱片公司或歌手畀佢哋。20世紀下半年開始，唱片製作人亦開始做一啲更廣、更有創造性嘅工作。

## 出面網頁
*Record Producer video interviews with 140 producers featured
彬子

**彬子女王**（日文：彬子 女王／あきこ じょおう *Akiko Joō*，），日本皇室成員，寬仁親王同信子妃嘅大女，細妹係瑤子女王。徽印係雪花。

## 經歷

彬子響1981年12月20號嘅東京都出世，係寬仁親王同親王妃信子嘅大女，係裕仁天皇細佬三笠宮崇仁親王嘅長孫女。佢身為大正天皇嘅直系第三代後人，獲封做「女王」。

曾經讀過松濤幼稚園一年，之後就轉校到學習院幼稚園，跟住一路升讀學習院中等科、高等科。2001年，即彬子20歲成年個陣，佢照例得到天皇明仁頒畀佢勳二等寶冠章（寶冠牡丹章）。

響2004年，佢響學習院大學歷史系畢業。之後，佢去英國牛津大學墨頓學院留學，專攻美術歷史。佢響2006年攞到碩士學位，響2010年攞到博士學位，唔單止係繼秋篠宮文仁親王之後日本皇室第二位攞到博士學位嘅成員，仲係史上第一位女性皇室成員攞到咁高學歷。當佢出外留學期間，公務都由細妹瑤子女王打理。

2009年，佢成為京都立命館大學衣笠總合研究機構嘅博士研究員。

2012年，老豆寬仁親王薨去，行斂葬之儀，由彬子做喪主。2013年同阿媽信子、細妹瑤子女王返翻三笠宮。同年佢訪問智利，同總統皮涅拉見面。

佢曾經為爭取日本搞奧運而去幫手宣傳，仲到阿根廷同國際奧委會見面，最後係得咗嘅。彬子分別響2014年同2018年兩次訪問過土耳其。

佢依家係日本橄欖球協會榮譽總裁、心游舎總裁、日本-土耳其協會總裁、日本專業滑雪教師協會總裁、中東文化中央總裁、三笠宮記念財團總裁、京都產業大学日本文化研究所研究員、立命館大學衣笠總合研究機構訪問學者、法政大學國際日本學研究所訪問學者、京都市立藝術大學藝術資源研究中央訪問教授、國學院大學特別招聘教、國士館大學大學院人文科學研究科客座教授同埋千葉工業大學特別教授。

## 攷
香港環球唱片

**香港環球唱片**（；）係香港一間主要嘅唱片公司，係環球音樂集團旗下嘅香港分公司。環球唱片係世界三大唱片公司之一。

香港環球唱片（前身寶麗金唱片）造就過唔少香港樂壇嘅天王天后，包括1970年代至1980年代嘅天王天后許冠傑、譚詠麟、關正傑、鍾鎮濤、徐小鳳、張國榮、梅艷芳等，1990年代嘅天王天后張學友、黎明、陳慧嫻、李克勤、王菲、關淑怡、周慧敏等，2000年代嘅天王天后陳奕迅、陳慧琳、謝安琪、張敬軒，2010年代嘅天王天后李幸倪、AGA江海迦、符致逸、周殷廷、麥家瑜、陳凱詠、馮浩霖、2020年代嘅天王天后曾比特、涂毓麟、歐鎮灝、葉振弘、吳啟洋、陳葦璇、 許軼、 徐嘉蔚等。

## 旗下歌手
除以下藝人之外，環球音樂（台灣）同嘅藝人喺香港都由環球唱片代理。

### 台灣（代理發行）

## 合作過／已約滿歌手

## 已經無再營運嘅旗下音樂廠牌

* 非池中
* 正東唱片 
* 新藝寶唱片

## 參考

類:環球音樂集團
南北共同連絡事務所

**南北共同連絡事務所**（，北韓叫**北南共同連絡事務所**），又譯**兩韓聯絡辦公室**，係大韓民國（南韓）同朝鮮民主主義人民共和國（北韓）喺開城工業區設立嘅聯絡辦事處，2018至2020年運作。由於南韓同北韓冇正式外交關係，呢個連絡事務所實際上有非正式大使館嘅作用。

事務所嘅前身係2005年起樓、2008年啓用嘅「南北交流協力協議事務所」（）。2018年4月，兩韓政府簽訂《板門店宣言》希望促進和平友好，宣言當中決定喺開城工業區成立兩韓聯絡辦公室，將南北交流協力協議事務所大樓改裝成南北共同連絡事務所。南韓同北韓政府都有派人駐守事務所。

2020年1月，事務所因爲武漢肺炎大流行而暫時停業。2020年6月，北韓方面話南韓政府縱容脫北者批評北韓，因此廢除南北共同連絡事務所，重炸埋事務所嘅大樓。

## 參考
LION

《**LION**》係臺灣歌手蕭敬騰組樂隊獅子合唱團後出嘅第一張專輯。喺2016年9月16號由華納音樂發行。

## 簡介
全碟作曲都係由主唱蕭敬騰包辦、作曲就除咗《Lion》係成個樂團大家作詞外，其他都係由蕭敬騰包辦、而全碟編曲就由樂團團長兼結他手力Q包辦。

## 曲目

## 獎
*第28屆金曲獎最佳樂團獎《LION》專輯
*第七屆京都念慈菴全球流行音樂金榜－年度二十大金曲《最後的請求》
*2017HITO流行音樂獎頒獎典禮－HITO年度十大華語歌曲《Lion》

## 參考
寬仁親王

**寬仁親王**（日文：ともひとしんのう*<sup>Tomohito shin nō</sup>*，）係日本皇室前成員，三笠宮崇仁親王大仔，生前係日本天皇第六順位繼承人，尊稱係「寬仁親王殿下」，花名「鬍子殿下」。

響2012年因為末期喉癌而死咗，終年六十六歲。

雖然佢係崇仁親王大仔，本身係要繼承三笠宮當主地位，但係因為佢先前成立「三笠宮 寬仁親王家」，從三笠宮分家，實際上已經唔屬於三笠宮；再加上佢比老豆崇仁仲要早四年死，所以佢嚴格嚟講係唔屬於三笠宮。

## 生平
1946年1月5號佢響神奈川縣三浦郡葉山町三笠宮御假寓所出世，係崇仁親王同親王妃百合子共同嘅第二個細路，第一個仔。

佢先後入讀聖心女子學院幼稚園、學習院初等科、學習院中高等科，最後入讀學習院大學。響老豆嘅「放任主義」教育下，寬仁自細就唔重視成績，鍾意運動多過讀書。

1966年，由於佢已經夠二十歲，所以就行成人禮，獲封菊花大綬章。

1968年，學習院大學法學部政治學科畢業，攞到政治學士學位。響同年4月去到1970年8月嘅兩年間，佢到英國嘅牛津大學留學，係二戰後第一位出國留學嘅日本皇室成員。留學初期英文差過嚿屎，淨係聽得明某啲日常用語，後嚟先至有改善。佢響留學期間曾經同當時係英國王儲嘅查理斯三世同佢老豆愛丁堡公爵菲臘親王見面。

1970年攞到學位之後返日本，後嚟佢亦有份參加1972年冬季奧林匹克運動會同埋嬒沖繩搞嘅1975年世界博覽會。

受到三伯父高松宮宣仁親王影響，寬仁親王都積極參加公共事務，特別關心傷殘人士活動。另外因為留過學，所以亦對國際事務有興趣，曾經出任日英協會名譽總裁。

由於佢認為皇室成員身份有好多框架困住，令到佢曾經響1982年發表「皇籍脫離發言」，引起轟動。大伯昭和天皇就同佢講：「唔好辜負人民對皇室嘅期望，要努力實現佢哋嘅願望。」後嚟寬仁都冇脫離皇室。

### 病歷

## 屋企
老婆：信子（麻生太郎細妹）

* 大女：彬子女王
* 細女：瑤子女王

## 攷
基督小先鋒

**基督小先鋒**係天主教香港教區轄下嘅一個組織，喺2000年代初創立，為香港天主教小學而設，聚集公教同非公教學生嘅信仰團體。

## 宗旨
本著基督嘅精神同信念──愛、真理、公義、和平──透過聖言同祈禱，用行動、聚會、服務，喺朋輩中活出基督。

## 目標
***信念方面**：堅守基督嘅信、望、愛，發揮團隊精神。
***行動方面**：培養團員喺校內成為信仰服務嘅小組，效法基督精神「非以役人，乃役於人」，服務有需要嘅人。
***態度方面**：培養團員積極嘅人生觀，努力向上，面對困難，勇往直前。

## 成立
天主教教育發展委員會喺1998年構思成立校本信仰團體，同年，組成兒童福傳之友，呢個係基督小先鋒嘅雛型。16間教區同修會小學嘅老師組成兒童福傳之友籌備委員會，撰寫組織基督小先鋒計劃書。最初，19間教區同修會小學率先參與先導計劃，同時，籌備委員會編寫團員同團長手冊，設計團服、團章同口號，邀請嚴規熙篤會會士江克滿神父創作團歌。

一切準備就緒，2000年初，天主教教育發展委員會正式成立基督小先鋒，更喺同年二月份喺喇沙中學，舉行基督小先鋒成立暨宣誓典禮，88間天主教小學參與，超過2000位學生一齊宣誓成為基督小先鋒。

## 參考

## 出面網頁
*
暗

**暗**，唔光嘅狀況，亦叫**冥**。暗本來就講 夜晚，講好似夜晚咁光唔夠。而冥就為上下冚住，無光嘅狀況。

人眼本來夜視唔係咁好，無乜光下，會無晒色。再暗啲就完全睇唔到，所有嘢都黑鼆鼆。廣東話而言，亦有講「黑咪嗎」。有啲夜行動物，視覺感光好過人好多，甚至勁得滯，唔可以日間睇嘢，佢哋睇嘢自然無咁暗。

地球而言，日沉到地平綫十八度之下，日光就會消失，西洋叫佢全暗，唐字叫夜嘅含義。由於入夜之後，人不善於暗嘅狀況，夜行會有危險，有恐懼之心，亦有相關比喻。

夜有月光時會無咁暗，但喺朔嗰陣，就完全無光，會好暗。日食月食亦會突然間變暗。古人見日食，尤其得人驚。

日間較見暗，就為烏雲密佈之時，日光完全畀雲遮擋，天地間頓時昏暗。

政治唔好嘅嘢，不為人知嘅，叫黑暗，借用咗黑同暗來表示。
## 文
英文寫做**dark**，化成名詞則為**darkness**。

日文暗寫為**闇**。

**黑暗**，政治同宗教用語，借用黑同暗來講惡。但亦實際講啲不為人知，或者唔太清楚，唔喺人所見嘅嘢身上。

政治由於好多唔見得光嘅操作，所以就叫黑暗。社會亦同樣有好多不為人知嘅惡，亦同樣叫黑暗。

宗教具有二元特色，通常有光明同黑暗對立。好似拜火教、明教之類，光明戰勝黑暗。基督教雖然為一神教，但亦有魔鬼依啲黑暗角色，以彰顯神嘅光明。

日本電子遊戲，經常以光明同黑暗做題材，如魔界為之黑暗。但通常講成**暗黑**。同樣為小說、漫畫、卡通片同電影嘅題材。

西洋史有所謂黑暗時期，指羅馬帝國沒落，歐洲轉入蠻人之手。相對於羅馬帝國嘅光輝時期，文明就墮落咗咁，直到文藝復興。但查實亦無咁黑暗，歐洲亦一直有進步。

## 美術

美術經常用明暗對比。暗色有深沉嘅感覺，用來營造氣氛。
佳子

**佳子內親王**（日文：かこないしんのう*<sup>Kako Naishinnō</sup>*，）係文仁親王同紀子妃第二個女，家姐係真子內親王，細佬係悠仁親王。響參加比賽或者返學嘅時候會用「秋篠宮佳子」爾個名。

佢個名係由老豆文仁改嘅，靈感係嚟自一句說話「健康であるとともに素直で思いやりがあり 、心身とも**佳**い子に育って欲しい 」。

## 學歷
* 學習院初等科
* 學習院女子中等科
* 學習院女子高等科
* 學習院大學文學部（後嚟中途退學）
* 國際基督教大學（響2019年畢業）
* 列斯大學（交流生一年）

## 攷
德雅中學

**德雅中學**（、簡寫**TNSS**）係香港一間天主教女子中學，響又一村達之路18號，辦學團體係顯主女修會，校訓係「智、勇、勤、奮」。另外設有直屬小學。

## 校史
小學部響1960年開校。後嚟創校人郭怡雅司鐸為咗要當時班小學生可以讀到中學，於是響1962年向教育司申請響小學部同一間校舍入面開間中學，同年獲批，之後響九月一號正式開學。響1963年，教育司決定將響又一村達之路18號嘅一個山丘仔畀德雅中學，響1965年起好校舍同埋搬到新校舍上堂。

本身德雅中學響開校個陣係兼有中文部同埋英文部，後嚟因為社會嘅潮流，所以響1980年咗刪除中文部，正式做咗一間純英文嘅中學。

## 舊生
* 盧淑儀 (1992年港姐)：1992年度香港小姐冠軍、1993年國際華裔小姐亞軍
* 關之琳：電影演員
* 深雪：作家

## 睇埋
* 聖母玫瑰書院

## 攷

## 拎

*德雅中學校網
吳力勻

**吳力勻**（；；），又叫做**力Q （Lee Q Wu)** ，係獅子LION嘅團長兼結他手（2016-2022），2023年正式加入擔任信樂團吉他手。

## 經歷
2006年，佢攞過Music Battle最佳樂手獎。佢做過H/F HalfF band結他手、E Zzy結他手。2017年，佢加入獅子合唱團兼任團長同結他手。

## 參考

## 出面網頁
* 
* 
*
瑤子

**三笠宮瑤子女王**（日文：ようこじょおう*<sup>Yōko Jōō</sup>*，）係寬仁親王同信子妃二女，家姐係彬子女王。徽印係星。

## 經歷
瑤子1983年10月25號響東京都涉谷區日本紅十字會醫療中心出世，作為大正天皇直系第3代後人而畀封做「女王」。

佢先後讀咗松濤幼稚園、學習院初等科、學習院女子中等科同埋學習院女子高等科，2006年響學習院女子大學國際文化交流部日本文化學科學士畢業。

2003年10月25號舉行成年禮，照例得到天皇明仁授予二等寶冠勳章（寶冠牡丹章）。

2005年參加關東學生劍術聯盟友好使節團，到法國、德國交流，仲出席埋2005年世界博覽會。響2006年至2012年期間，佢參加各種志願者活動，特別係紅十字會。

當家姐彬子女王留學期間，公務都交畀瑤子女王打理。響2013年佢老豆寬仁死咗一年之後，佢同阿媽信子、家姐彬子女王回歸三笠宮。

佢由細細個開始已經學劍道，依家係劍道五段。佢亦多次出席劍道比賽。依家佢亦係IAUD總裁（IAUD係佢老豆寬仁親王成立）、友愛十字會總裁、東京車展總裁、NPO法人日本Universal Sound Design協會榮譽總裁。

2019年12月11號，佢接待出席德仁天皇即位禮正殿之儀嘅昂山素姬。之後佢訪問緬甸。

2022年2月7號，佢話喉嚨痛，第二日響赤坂御用地接受PCR檢查，結果對肺炎呈陽性反應，當晚就畀送到宮內廳醫院。佢係日本皇室第一位受到感染嘅成員。9號佢畀人轉到東京大學醫學部附屬醫院繼續接受治療。16號病情已經有所改善，所以就出院。

## 攷
莎拉·赫加齊

**莎拉·赫加齊**（**سارة حجازي‎**，，）係埃及LGBT鬥士。

2017年開羅音樂會，莎拉同好友揮舞彩虹旗被警方逮捕，監禁期間被虐待。佢獲釋後獲得加拿大嘅庇護而去加拿大，2020年6月14號因憂鬱症同創傷自殺身亡。

## 參考
東印度大樓

**東印度大樓**（**East India House**）係英倫倫敦市一棟建築物，原位於利德賀街，喺1729年落成，曾經係英國東印度公司嘅總部。大樓係由則師理查·賈普喺1799年到1800年期間再起過嘅。喺1858年11月1號英國政府接管公司啲財產前，有關印度事務嘅政策同決議，都係喺呢度制訂嘅。大樓跟著喺1861年被清拆。

## 出面網頁

* The East India Company
Replay

**Replay**可以係：

## 音樂
### 專輯
*Replay (Crosby, Stills & Nash專輯)，係美國民謠搖滾組合Crosby, Stills, Nash & Young喺1980年出嘅一張專輯
*Replay (Alison Brown專輯)，係美國班祖琴手Alison Brown喺2002年出嘅一張專輯
*Replay (Play專輯)，係瑞典女團Play喺2003年出嘅一張專輯
*Replay (獅子合唱團專輯)，係臺灣樂隊獅子合唱團喺2017年出嘅一張專輯

### 歌曲
*Replay (Iyaz歌)，係英屬處女羣島男歌手Iyaz喺2009年出嘅一首歌
*Replay (Mr. Children歌)，係日本樂隊Mr.Children喺1993年出嘅一首歌
Replay (獅子合唱團專輯)

《**Replay**》係臺灣樂隊獅子合唱團出嘅第二張專輯。喺2017年10月13號由華納音樂發行。

## 簡介
呢張專輯全部都係翻唱人哋嘅作品。

## 曲目

## 參考
美麗、醜與我

《**美麗、醜與我**》係臺灣樂隊獅子LION出嘅第三張專輯，亦都係改名後嘅第一張專輯、第二張正規專輯。喺2019年11月29號由華納音樂發行。

## 簡介
呢個係佢哋第二張全新歌曲嘅專輯。今次佢哋每個人都有參與創作，以「黑白攝影」做基調，襯托出專輯想強調嘅「音樂的純粹」態度。同前兩張專輯唔同嘅係，今次主唱更加唔用車頭相做封面，只用專輯名《美麗、醜與我》嘅文字設計取代。

## 曲目

## 參考
純屬意外 (專輯)

《**純屬意外**》係馬來西亞歌手戴佩妮出嘅第九張錄音室專輯。喺2013年5月21號由索尼音樂發行。

## 簡介
全碟作詞、作曲都係由戴佩妮一手包辦。

## 曲目

## 參考
俾斯麥海海戰

**俾斯麥海海戰**（）係二戰當中嘅一場戰事，發生喺 1943 年 3 月，涉及盟軍喺俾斯麥海（Bismarck Sea；位於巴布亞新畿內亞以北嘅一個海）嗰度對大日本帝國海軍嘅運輸船隊進行轟炸，最後殲滅咗日軍船隊。
團隊運動

**團隊運動**（**team sports**）泛係任何涉及唔同隊伍嘅運動員彼此競爭嘅運動，例子有足球、籃球同美式足球。
時覺

**時間知覺**（；），簡稱**時覺**，指一個認知系統感受時間流逝嘅能力：由日常生活嘅觀察經已得知，人有能力感受時間嘅流逝，能夠一定程度上－但唔完全準確噉－判斷一段時間嘅長度；噉就表示人腦（人心靈嘅所在）實係有某啲方法做計時嘅機制，所以人先會有能力對時間嘅長短作出判斷。

有好多廿一世紀初嘅科學家都覺得，時間知覺同第啲感知功能比起上嚟零舍神秘：感知泛指心靈由外界嗰度接收資訊嘅認知過程，視覺同聽覺等都屬感知功能；但時間知覺就唔涉及對明確嘅物理刺激起反應－喺接收視覺資訊嗰陣，個心靈係感知緊光（一種電磁波）；喺接收聽覺資訊嗰陣，個心靈係感知緊聲（介質粒子嘅振動）；而嗅覺同味覺就係對化學成份嘅感知。但時間知覺就唔同，喺身體接收到嘅物理刺激當中，冇任何一種能夠直接攞嚟代表時間。噉即係話時間知覺涉及同第啲感知零舍唔同嘅認知過程。

認知科學領域嘅研究者會有興趣研究時間知覺所涉及嘅認知功能。喺科研上，時間知覺相關實驗最簡單嘅做法係，將受試者擺喺實驗室入面，做各種嘅操作，然後要求受試者對「過咗幾耐時間」以及「某兩個刺激之間時間上差距幾遠」等嘅問題作出判斷，並且睇吓受試者嘅呢啲判斷會受乜因素影響或者同邊啲腦活動有統計相關。呢類實驗可以用嚟測試各種有關時間知覺嘅假說。
## 基礎

時覺定義上係「感受時間流逝嘅感知功能」：感知係泛指「一個認知系統由外界攞資訊，從而得知外界有咩喺度」嘅認知功能－視覺涉及對眼感受外界嘅光、聽覺涉及對耳仔感受外界嘅聲（介質粒子嘅振動）、味覺涉及條脷上面嗰啲味蕾感受掂到嘅嘢嘅化學成份... 呀噉；由平時嘅日常觀察就可以得知，人有能力大致上噉對「兩件事件之間相隔咗幾耐時間」作出判斷，噉即係話人腦實係有某啲方法感受時間嘅流逝，人先至有可能做到呢啲噉嘅判斷。
### 時覺實驗

响廿一世紀初嘅認知心理學上，研究時覺最常用嘅方法係心理實驗，以「受試者對時間長度嘅判斷」做被影響嘅變數：研究者會搵若干位受試者返去實驗室嗰度，要求佢哋放低智能手機或者手錶等嘅計時架生，直至實驗結束為止都唔准佢哋睇呢啲架生－噉做用意係想受試者焗住要齋靠自己嘅腦嚟計時；跟住研究者會一路私底下計住時，過咗一段時間後佢哋就會問受試者，要求受試者對「過咗幾耐時間」作出判斷，即係例如叫受試者嘗試講出「過咗幾多秒」。

時覺實驗仲有好多進階版本。首先時覺實驗可以分做兩大種－
*一種係受試者事前就知道研究者會問佢判斷時間長度（prospective timing）；
*另一種係受試者事前唔知研究者會問佢判斷時間長度（retrospective timing）；
而且時覺實驗仲可以涉及**比較**時間長度，即係研究者特登施加兩吓刺激，例如先後噉播兩吓聲俾受試者聽，兩吓聲時間長度唔同（研究者暗中知嗰兩吓聲分別係幾長），再要求受試者判斷兩吓聲「分別有幾長」或者「邊吓聲長啲」。有咗呢啲研究方法，心理學家同神經科學家就可以郁手研究時覺－研究者可以做各種嘅實驗操作，睇吓呢啲操作會點樣影響受試者對時間長度嘅判斷，靠噉嚟測試有關時覺嘅假說，例如係用神經造影技術監察住受試者嘅腦活動，睇吓邊啲腦區嘅活動同「响腦入面計時」有關。

## 認知相關

*注意力
*記憶

## 錯覺
時錯覺（temporal illusion）係指時覺上出現嘅錯覺－即係某啲會扭曲人嘅時覺嘅嘢。

## 註釋

## 神經相關

*小腦
*前額皮層，尤其係背外側前額葉皮層
*頂葉
*基底核

## 睇埋
*投入感
*心流體驗
*起搏細胞
*時間膨脹
*節奏

## 文獻

*Grondin, S. (2010). Timing and time perception: A review of recent behavioral and neuroscience findings and theoretical directions (PDF). *Attention, Perception, & Psychophysics*, 72(3), 561-582.
*Le Poidevin R (Winter 2004). Zalta EN (ed.). "The Experience and Perception of Time". *The Stanford Encyclopedia of Philosophy*.
*Matthews, W. J., & Meck, W. H. (2016). Temporal cognition: connecting subjective time to perception, attention, and memory (PDF). *Psychological bulletin*, 142(8), 865.

## 引咗

## 拎

* The Logarithmic Time Perception Hypothesis.
* NeuroQuantology Special Issue: Time, Timing, and the Brain.
承子

**高圓宮承子女王**（日文：つぐこじょおう*<sup>Tsuguko Jōō</sup>*，）係高圓宮憲仁親王同久子妃嘅大囡，細妹分別係千家典子同埋守谷絢子。尊稱係「承子女王殿下」。

佢係最先染頭髮嘅日本皇室成員。

## 經歷
佢先後讀過松濤幼兒園、學習院初等科、學習院女子中等科同埋學習院女子高等科，之後去讀學習院女子大學國際文化交流部。響2004年以交流生嘅身份去愛丁堡大學讀犯罪心理學，之後愛丁堡大學睇起佢，好歡迎佢過去讀。於是佢響2005年從學習院女子大學退學，轉讀愛丁堡大學。

響2008年突然之間中途退學，返翻嚟日本。同年，佢轉讀早稻田大學國際教養部。響2013年畢業。

畢業之後，佢做咗聯合國兒童基金會日本分會嘅非正規職員。

## 爭議
響2002年佢老豆憲仁嘅葬禮上面，佢染住頭髮咁出席葬禮，畀人批評，話佢「行為不良」。佢作風大膽，試過響社交網站上面公開自己響英國留學時期嘅感情生活，話自己曾經陷入四角戀。所以佢畀人話係「叛逆公主」（多數係中國人話，日本人最多都只係話佢「行為不良嘅公主」）。

## 攷

## 拎
*高円宮家---宮内庁
誠仁

**誠仁親王**（日文：さねひとしんのう ，）係正親町天皇大仔，阿媽係萬里小路房子，佢本身係皇太子。佢係後陽成天皇老豆。

## 經歷
由於織田信長以年紀大為理由，要求正親町天皇讓位畀佢嘅仔女，但係正親町天皇唔同意，所以兩方有咗衝突。爾個時候，信長希望將當時係皇太子嘅誠仁推上皇位，信長重試過將嘅官邸送畀佢，所以兩個人關係好好。

本能寺之變之後，豐臣秀吉都好想誠仁做到天皇，但係誠仁因為有病而突然死咗。同年11月，正親町天皇正式讓位畀誠仁嘅大仔和仁親王（即係後陽成天皇）。後嚟後陽成天皇追封佢做「**陽光院太上天皇**」。

## 屋企
女房：勸修寺晴子

* 大女：永邵女王
* 大仔：和仁親王（即係後陽成天皇）
* 二仔：空性法親王
* 三仔：良恕法親王
* 四仔：冇名（夭折）
* 五仔：興意法親王
* 二女：冇名（夭折）
* 細仔：八條宮智仁親王
* 四女：冇名（夭折）
* 五女：唔知名（1581年 - 1584年）
* 六女：唔知名（1583年 - ？）
* 七女：唔知名（1585年 - ？）
* 八女：唔知名（未知生卒年）

典侍：冷泉為益女

* 三女：心月女王
* 細女：唔知名（？ - 1579年）
又一村 (選區)

**又一村**（英文：Yau Yat Tsuen，代號係F24）係香港深水埗區議會一個選區，前任嘅區議員係屬於泛民主派嘅劉偉聰。

佢屬於深水埗區，範圍約莫係又一村、香港城市大學、海棠路、瑰麗新村、畢架山、又一居、德智苑同埋又一村花園，重橫跨龍翔道同埋界限街。佢嘅投票站響聖母玫瑰書院同埋瑪利諾神父教會學校入面。佢嘅選民人數有大約六千四百人。

## 攷
何欽吉

**何欽吉**（；），明朝遺民、醫學家，江戶時代日本人物，廣東潮州府澄海縣人氏。為咗躲避明末戰火，嗰陣時嘅何就離開鄉下，漂流到薩摩國內之浦（而家鹿兒島縣肝付町），歸化咗日本，同時係將中醫藥學推廣到當地。

何係喺1646年由汕頭出發，遠渡日本嘅都城，寫落唔少醫術同醫藥著作，俾都城人尊稱做「醫學鼻祖」。後尾移居到都城嘅「唐人町」。島津15代都城藩主久直嘅遺孀春嶺，對何做醫生開嘅啲嘅藥方，有好高嘅評價，而重用咗何做待醫 ，何就受咗二十石米嘅奉祿，服侍咗春嶺12年直到過身。而何嘅後代，就成為咗都城後邊產業發展嘅中心人物之一。

## 發掘嘅藥材
佢喺住地東邊嘅三股町山區度，發現咗「高麗人蔘」（又叫東洋蔘，根部係竹節蔘，藥材），畀當作真高麗人蔘嘅替代品。何欽吉發現同推廣嘅竹節人參，就演變成日本人蔘、薩摩小人蔘。到而家嘅日本漢方藥整嘅小柴胡湯、麥門冬湯、理中湯、半夏瀉心湯，入邊都會用呢種人蔘。

## 墓地
何欽吉墓依家係宮崎縣嘅指定文化財，位置喺都城市鷹尾町都城西墓地入邊。

## 註

## 攷
石硤尾 (選區)

**石硤尾**（英文：Shek Kip Mei，代號F04）係香港深水埗區議會轄下嘅選區，喺1982年成立，前任嘅區議員係冼錦豪。

佢嘅範圍約莫係石硤尾邨（第19、20座、美映樓、美如樓例外），係以南昌街同埋巴域街做中心，選民人數有大約九千人。

## 歷任區議員

* 第一屆：范健強（1982年－1985年）
* 第二屆：陳家聰（1985年－1988年）
* 第三屆：馮檢基（1988年－1991年）
* 第四、第五屆：符偉樂（1981年－1994年、1994年－1999年）
* 第六屆：馮檢基（2000年－2003年）
* 第七、第八屆：譚國僑（2004年－2007年、2008年－2011年）
* 第九屆：秦寶山（2012年－2015年）
* 第十屆：陳國偉（2016年－2019年）
* 第十一屆：冼錦豪（2020年－2021年）

## 攷
醫好癱瘓病人

**醫好癱瘓病人**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
有一日，就喺耶穌教導眾人嘅時候，從加利利各鄉村同猶太並耶路撒冷嚟嘅教法師同法利賽人；因為眾人睇見耶穌嘅教訓同醫病嘅大能，就將榮耀歸畀上帝，並且滿心懼怕。噉對教法師同法利賽人嚟講，耶穌已經成為佢哋一個日漸嚴重嘅問題。所以佢哋要聚集喺一齊，坐喺旁邊，仔細觀察佢，呢個係引人注意嘅情景。 

佢哋嘅聚會突然被打斷咗，因為有幾個人抬住佢哋嘅癱子朋友。因為人群太擁擠，佢哋無辦法去到耶穌面前，就喺屋頂開咗一個窿，將患病嘅朋友吊落去，正好落到耶穌面前。耶穌並冇先醫治佢身體上嘅病，卻對癱子話：「你嘅罪得赦喇。」

耶穌講嘅嘢即刻引起教法師同法利賽人嘅批評。佢哋認為耶穌講咗褻瀆嘅嘢，因為除咗上帝以外，邊個能夠赦罪呢？耶穌就對佢哋話：「講『你嘅罪得赦喇』，定係講『你起身行啦』，邊一樣容易呢？」然後，冇等佢哋回答，就話：「我要畀你哋知道，人子喺地上有赦罪嘅權柄。」就對嗰癱子話：「起身！拎起你張床返屋企啦。」嗰個人立即起身，離開咗佢哋，並歸畀上帝。「眾人都驚奇」，「眾人」可以包括嗰啲教法師、法利賽人同一切在場嘅百姓。因為嗰日，佢哋睇見啲「唔尋常嘅事」，意思即係唔係人所能夠瞭解嘅事。

## 參考
實驗設計

**實驗設計**（；）係指設計實驗嘅過程，包括事前作出嘅計劃、實際行場實驗同埋分析數據；唔同嘅實驗設計方法喺能夠處理唔同嘅研究問題，而且用到嘅統計分析亦有異。

舉個具體例子，想像有位研究者想研究某隻有機物質（X）喺**隨時間會點變化**呢點上會唔會受**係咪曝露喺環境中**影響，佢可以做場實驗，場實驗會考慮 4（2 × 2）個情況：
*空樽 A 裝住咗嚿物質 X，而個樽口冇任何嘢冚住（附圖 1a）；
*空樽 A 擺喺周圍有空氣嘅環境下擺 t 咁耐時間（附圖 1b）；
*空樽 B 同空樽 A 完全一個板，唯一分別係空樽 B 攞個蓋封死咗（附圖 2a）；
*空樽 B 擺喺周圍有空氣嘅環境下擺 t 咁耐時間（附圖 2b）；
佢發覺過咗 t 咁耐時間之後，空樽 A 惹好多昆蟲（比較 1a 同 1b），但空樽 B 就咩生物都冇惹到（比較 2a 同 2b）－噉即係話**曝露喺環境中**會影響嚿物質 X 隨時間嘅變化。上述個例子係一場 2 × 2 析因實驗，通常會攞雙因子 ANOVA 嚟分析實驗嘅數據。

實驗設計係現代科研不可或缺嘅知識：實驗呢種研究方法可以搵出事物之間嘅因果關係，而要達到科學嘅終極目標－對宇宙有完全嘅理解－就實要知道事物之間嘅因果關係；無論自然科學定社會科學都會用到實驗。

## 定位

實驗設計顧名思義係指**[[設計]]一場[[實驗]]嘅過程**，屬統計學同方法學嘅一環。喺現代科學上，實驗係一種用嚟驗證假說（簡化講就係科學上一啲未確定嘅諗法）嘅做法，最定義性嘅特徵係會用到操作－

想像家陣有位經濟學研究者想研究消費者嘅衝動買嘢行為，佢齋靠觀察做研究，觀察咗一大拃消費者之後，發覺一位消費者睇廣告嘅頻率（X）愈高，佢就愈容易出現衝動買嘢嘅行為（Y）－即係話 X 同 Y 之間有正嘅統計相關，但就算佢搵到噉嘅結果，佢都唔知 X 同 Y 之間邊個係因邊個係果，因為有最少三個可能性可以解釋個結果，而且呢三個可能性都係喺理論上有可能嘅：
*睇廣告睇得多會令人成日諗住買嘢嘅事，令佢哋多咗衝動買嘢（X 引致 Y）；
*人鍾意衝動買嘢，會令佢成日走去睇廣告同第啲買嘢相關嘅資訊（Y 引致 X）
*一個人性格上鍾意消費，令佢鍾意去睇廣告等嘅買嘢相關資訊同埋容易衝動買嘢（有第三個變數同時引致 X 同 Y）；
呢個問題就係所謂嘅相關唔蘊含因果。為咗解決呢個問題，研究者可以做返場實驗－佢可以特登操作 X 再睇吓 Y 會點受影響，例如搵班受試者返實驗室度，將佢哋隨機噉分做 A 組同 B 組（實驗組同對照組），研究者，如果佢最後發覺實驗組事後衝動買嘢嘅機率（應變數）高過對照組嘅，就有理由確立 X 係可以引致 Y 嘅－支撐咗講變數間因果關係嘅宣言。

進階啲嘅實驗可以更複雜好多，例如係將樣本分做三組或者以上，又或者係會喺多個時間點量度其中一部份嘅變數－即係例如有 X_{t_1}, X_{t_2}... X_{t_n}（X_{t_i} = 喺時間點 t_i 嘅 X 值；研究者想睇個變數隨時間嘅變化）... 呀噉。

## 設計
*實驗組同對照組
*析因實驗
*部份析因設計
*重複量數設計

## 睇埋
*科學方法
*科學哲學
*科學對照
*臨床試驗
*拉丁方陣

## 註釋

## 引咗

## 拎
實驗組同對照組

**實驗組**同**對照組**係科學實驗上嘅受試者分組，當中實驗組指接受咗實驗操作嘅受試者，而對照組就係指冇接受實驗操作嘅受試者。研究者會對比實驗組同對照組，睇吓兩組受試者喺應變數上係咪有分別，如果有就表示個實驗操作真係有效。

舉個例說明，想像有個研究者，佢想研究一隻新藥（自變數）係咪能夠提升人嘅專注力（應變數），於是佢就搵咗若干個受試者返嚟，將佢哋分做兩組，實驗組俾佢哋試隻藥，而對照組就食一隻已知唔會影響專注力嘅藥（安慰劑），然後俾兩組受試者做一啲要求專注力嘅作業（假設有咗明確方法量度專注力），比較兩組喺專注力上嘅表現係咪有分別，如果有，就表示隻藥真係有效。

## 領域例子

### 醫學例子

依家做臨床試驗，試某隻新藥係咪有助降低血壓。研究人員將參與者隨機分配至兩組：
* **實驗組**：服用新藥嘅患者。
* **對照組**：服用外觀相同但唔含有效成分嘅安慰劑嘅患者。
喺為期三個月嘅治療後，研究人員比較兩組嘅平均血壓變化。如果實驗組嘅血壓下降幅度顯著大過對照組，就可以初步認為新藥真係有效。

### 經濟學例子

經濟學家想研究最低工資上調對就業有乜嘢影響。研究比較兩個各條件相似嘅地區，其中一個地區調高咗最低工資，而另一個就維持原有水平：
* **實驗組**：提高最低工資嘅城市。
* **對照組**：未調整最低工資嘅鄰近城市。
研究者觀察兩地喺政策實施前後嘅就業情況變化。如果實驗組出現顯著嘅就業下降，而對照組冇明顯變化，就可能顯示最低工資政策對就業真係有負面影響。

### 心理學例子

心理學家想知使用手機係咪會降低揸車嗰時嘅注意力。參與者被分為兩組：
* **實驗組**：模擬揸車時同時接聽電話嘅參與者。
* **對照組**：模擬揸車時冇受任何干擾嘅參與者。
實驗測量佢哋喺模擬揸車過程中嘅反應時間同出錯幾多次。若果結果顯示實驗組反應比較慢而且犯錯更多，即可推論分心會削弱揸車嗰時嘅注意力。

## 統計分析

做科學實驗嗰時，好多時會將參加者分成實驗組（接受某種處理，例如食新藥）同對照組（唔接受處理，可能只食安慰劑）。分析兩組數據嘅目的，就係想知道「處理」對結果有冇咩影響。簡單嚟講，如果研究人員發現實驗組有所改變而對照組咩變化都冇，就比較有信心話該項「處理」真係有影響。

實驗數據要點樣分析，就視乎數據性質而定。如果結果係數值（例如血壓），最常見嘅做法就係比較兩組嘅平均值，例如用 t-測試或者 ANOVA 噉。如果結果係分類（例如成功與失敗）就可以用卡方檢定嚟做比較。

要分析呢啲數據，一個關鍵概念係統計顯著性，即係話觀察到嘅差異夠唔夠大，有冇可能只係偶然造成。喺廿一世紀初，如果結果顯示實驗組表現顯著優於對照組，而且可能性唔係純粹偶然（例如 *p* 值 < 0.05）就比較有信心話「處理」有效。

## 睇埋
*科學對照
*實驗設計
*霍桑效應

## 註釋

## 引咗
好來

**好來**（英文現稱：**Darlie**；中文舊稱：**黑人牙膏**／**黑人**；英文舊稱：**Darkie**），係高露潔旗下嘅好來化工嘅牙膏牌子。呢隻牙膏喺1933年喺中華民國嘅上海創辦，1949年後將總部搬到臺灣，1985年畀高露潔收購咗。

黑人牙膏本嚟英文名叫「Darkie」，因為個名被指對黑人種族歧視，1989年時任高露潔總裁決定將英文名改做「Darlie」（中文名「黑人牙膏」無變），而且唔再安排喺亞洲以外嘅市場銷售，而家主要喺臺灣、香港、中國大陸、馬拉、星加坡同泰國賣。

2020年美國爆發反種族歧視運動，高露潔評過會唔會改埋「黑人牙膏」呢個名，最終喺2021年決定咗響2022年3月起將個品牌嘅中文名改名做「好來」。

## 出面網頁
*黑人牙膏香港官網
*有關「Darkie」改名做「Darlie」嘅香港粵語電視廣告（1990年）
奇跡嘅哲學

《**奇蹟嘅哲學**》係俄羅斯歌手維塔斯出嘅第一張專輯。喺2001年由Iceberg發行。

## 簡介
呢張專輯喺2011年中紅咗，係因為《The 7th Element》同《Opera 2》喺早幾年廣泛流傳。單計中國，呢張專輯已經賣咗350萬。除咗前奏由Dmitri Plachkovsky寫，其他歌都係維塔斯去寫。呢張專輯由好多幕後音樂製作人參與，例如有維也納交響樂團。而Neon雜誌仲話呢張專輯係「清新、超脫、有趣」。

喺維塔斯「奇蹟嘅哲學」演唱會，都有幾首歌擺喺演唱會度表演。呢次首秀佢都做咗最年輕喺國家克里姆林宮開演唱會嘅獨立歌手。

喺專輯入面嘅《Opera 2》都以單曲形式發行過，呢隻歌喺俄羅斯拎咗連續3年銷售量最高獎、金色留聲機獎、People’s Hit獎。從Gemini Sun Records唱片公司粗略估計《Opera 2》已經下載超過200萬次，比起同碟嘅《The 7th Element》多150萬次。而《Opera 2》嘅音樂錄音帶同《The 7th Element》嘅電視表演已經喺網上廣泛流傳，呢個係其中一個原因令佢喺國際上受認可。

## 曲目

## 參考

## 出面網頁
*Vitas official website (英文版)
The-Dream

**Terius Youngdell Nash**（），佢因為藝名**The-Dream**而出名，係美國R&B、流行樂創作歌手、唱片製作人。喺北卡羅萊納州羅金厄姆出世，由佢阿媽Reva Nash養大佢，直到佢35歲過世。The-Dream搬到佐治亞州亞特蘭大住，由佢公公繼續養。

2001年，The-Dream同Laney Stewart見面，佢幫咗The-Dream拎到一份發行合同。2007年，The-Dream攜手打造蕾哈娜嘅熱門歌《Umbrella》同碧昂絲嘅《Single Ladies (Put a Ring on It)》，令佢音樂生涯飛黃騰達。同年，佢同Def Jam唱片公司簽約，並喺嗰年稍後發佈首張專輯《Love Hate》。2009年3月，佢出第二張專輯《Love vs. Money》。2010年6月，佢出第三張專輯《Love King》。

## 音樂作品
;**專輯**
*2007年：《Love Hate》
*2009年：《Love vs. Money》
*2010年：《Love King》
*2011年：《Love Affair》

## 參考

## 出面網頁
* 官方網站
* Radio Killa唱片公司

類:美國男歌手
英式花園 (慕尼黑)

**英式花園**（， ），又譯做**英國花園**，係德國慕尼黑一個大型公園，總面積3.7平方公里。英式花園嘅*Englischer*係指花園自然、唔會刻意做人為修剪嘅風格，而唔係指個公園同英國有乜嘢關係，故此英國花園事實上係一種錯譯。
高圓宮憲仁親王

**高圓宮憲仁親王**（日文：たかまどのみや のりひとしんのう*<sup>Takamadonomiya Norihi Toshinnō</sup>*，）係日本前親王，高圓宮初代當主，三笠宮崇仁親王同妃百合子嘅細仔，上皇明仁堂細佬。

由於佢同第八十代天皇高倉天皇撞名（高倉天皇原名都係叫憲仁），為咗避諱，所以唔會直接叫佢個名，只可以叫「高圓宮憲仁親王」。

## 經歷
### 早年
1954年，崇仁親王同妃百合子嘅細仔響三笠宮宮邸出世，改名叫**憲仁**。佢先後入讀松濤幼稚園、學習院初等科同埋學習院中等科，響升讀高等科嘅時侯加入寫真部，從此佢就好鍾意影相。

1978年畢業於學習院大學法學部，同年去英國皇后大學留學，三年之後返嚟日本，到國際交流基金做嘢。

1984年，佢響加拿大駐日本大使館上面識咗生意人鳥取滋治郎大女久子，一個月之後憲仁用英文「Will you marry me?」成功響久子求婚，同年9月行納采之儀，三個月之後正式結婚。響結婚嘅同一日，憲仁由三笠宮分家，另起宮家高圓宮，個名嚟自奈良市三笠山隔離嘅高圓山。

### 高圓宮時代
由於憲仁一生都係日本天皇繼承順位最後一個，又係屋企細仔，比起大佬寬仁唔使負咁多期望，所以佢思想開放、性格比較隨和，成日上電視台發表個人意見。因此佢話自己係「皇室嘅發言人」。

除此之外，憲仁仲好鍾意足球，成日參加一啲有關足球嘅事務。1987年，佢出任日本足球協會總裁，由於佢識英文，因此佢多數代表協會同外國嘅人接觸。好多日本市民都知道憲仁鍾意足球一事，仲覺得佢係「活躍嘅貴族」。2001年，佢同時出任日本水難救濟協會總裁。

2002年，世界盃足球賽正式舉辦，同年5月尾佢帶埋老婆久子出席開幕禮，係第一次日本皇室派官方代表到韓國。佢哋一共睇咗成19場賽事先返嚟日本。

同年11月21號，佢響加拿大駐日本大使館入面準備同人玩壁球期間，突然心室顫動引起心臟衰竭而暈低，即刻送去慶應義塾大學醫院急救。佢曾經一度有生命跡象，但係響半夜突然惡化，最後響老婆久子同意底下取消搞人工心肺裝置，跟住就死咗，終年47歲。佢嘅死令日本足球迷好震驚。同月29號行斂葬之儀，之後到落合斎場火化，最後葬響豐島岡墓地。佢嘅斂葬之儀有好多中小學生出席。

### 死後
佢死後，好多生前嘅公職由老婆久子繼任。後嚟有人為咗紀念佢，搞咗好多賽事，其中有高圓宮盃日本足總18歲以下足球聯賽、高圓宮盃日本足總全日本15歲以下足球錦標賽、高圓宮牌曲棍球比賽、高圓宮賜杯全日本學生軟式野球大會同埋高圓宮杯全日本中學英文辯論大會。

另外，因為有皇室成員死於心臟衰竭，厚生勞動省響憲仁死咗兩年後引入AED。

2020年，日本足球協會為咗紀念佢，響千葉市起咗足球設施「日本足總高圓宮記念足球館」，另外響入面仲有憲仁親王銅像。

## 碎料
* 當佢響國際交流基金做嘢嗰陣，好多人叫佢做「小憲」。

## 屋企
兄弟姐妹：大家姐甯子---大佬寬仁---二哥宜仁---二家姐容子

老婆：久子

* 大女：承子女王
* 二女：千家典子
* 細女：守谷絢子

### 系譜
謝爾蓋·拉赫曼尼諾夫

**謝爾蓋·拉赫曼尼諾夫**（，）係俄羅斯作曲家、指揮家同鋼琴家，1943年死之前入籍美國。佢係20世紀偉大嘅作曲家同鋼琴家，佢嘅作品好有俄國色彩，好有激情、旋律優美，佢嘅鋼琴作品仲以難度見稱。

## 榮譽
水星上喺27.6° N, 302.4° W嘅隕石坑用佢嘅名去命名。

## 參考

## 出面網頁
* 拉赫曼尼諾夫曲目一覽piano concertono
* Rachmaninoff Society
* Rachmaninoff's Works for Piano and Orchestra：提供拉赫曼尼諾夫鋼琴同樂隊作品嘅分析
* Piano Society - Rachmaninoff提供拉赫曼尼諾夫生平同作品音訊檔案

* IMSLP：免費提供拉赫曼尼諾夫作品的曲譜3

## 參考書目
# D'Antoni, Claudio A. Rachmaninov - Personalità e poetica 2003 Roma, Bardi Editore, pp. 400;ISBN 9788888620060
# D'Antoni, Claudio A. Dinamica rappresentativa del 』suono-parola』- La 』drammaturgia compressa』 delle Romanze di Rachmaninov pp. 480（only available on www.ilmiolibro.it）2009 Roma
* Smith, J.（1995）. *The gift of music: great composers and their influence.* Crossway Books. ISBN 0-89107-869-X
* Walker, R.（1980）.  *The illustrated lives of the great composers: Rachmaninoff.* Cherry Lane Music. ISBN 0-89524-208-7

## 出面網頁

類:俄羅斯作曲家
類:美國作曲家
鸕鶿草葺不合尊

（日文：うがやふきあえずのみこと *<sup>Ukayapukiapatsezu no mikoto</sup>*）係日本神話入面葦原中國嘅治天之君，全名**鸕鷀草葺不合尊，**又叫做**草葺不合**，簡稱**彥瀲尊**。佢又都係日本第一位天皇神武天皇老豆。

## 屋企
老婆：玉依姬

* 大仔：彥五瀨命
* 二仔：稻飯命
* 三仔：三毛入野命
* 細仔：稚三毛野尊（即係神武天皇）
虎門大橋

**虎門大橋**係中國廣東珠江三角洲中部一座懸索橋，屬莞佛高速公路一部分，連接東莞市虎門鎮同埋廣州市南沙區，1997年6月9號通車。

## 出入口同連接嘅道路
南山、大坑東及大坑西 (選區)

**南山、大坑東及大坑西**（英文：Nam Shan, Tai Hang Tung & Tai Hang Sai，代號係F25）係香港深水埗區議會轄下一個選區，喺2007年設立，前任嘅區議員係民協嘅譚國僑。

佢嘅範圍約莫係南山邨、大坑東邨、仁寶大廈、南山苑、大坑西邨同埋石硤尾邨嘅美映樓、美如樓，選民人數有大約一萬二千人。佢亦係香港個名最長嘅選區。
滙基書院

**滙基書院**（，簡稱**UCC**）係香港一間按額津貼全日制男女子中文中學，響大坑東棠蔭街9號同埋11號，響1974年創校，校訓係「明道尚主 勤學立德」。

## 舊生
* 謝東閔：香港男歌手
* 邵家臻：香港立法會議員
* 陳兆焯：基督教正生書院校長
* 楊安妮：香港女藝人

## 拎

* 滙基書院校網
又一村學校

**又一村學校**（英文：Yau Yat Chuen School）係香港一間非牟利幼稚園，響又一村壽菊路2號，響1956年創立，校訓係「致治力行」。創校初期至七、八十年代，曾經有小學部，當時幼稚園喺地下，小學就喺二、三樓上堂。

佢分上下午班，用小組教學形式去教班學生。爾間學校嘅面積有65,000平方米，課室有三十二個，入面有攀石場、足球場、兒童遊樂場、舞蹈室同埋種植場。

響2017年6月29號，中共中央總書記習近平老婆彭麗媛響當時嘅行政長宮梁振英老婆梁唐清儀陪同底下，參觀又一村學校。

## 攷

## 拎

* 又一村學校校網
永安百貨

**永安百貨**係一個連鎖百貨公司，有過多間分號，可以指：
*  永安百貨 (廣州)，喺西關下九路度，執咗笠。
*  永安百貨 (香港)，總店喺香港島上環度，仲做緊。
*  永安百貨 (上海)，喺南京路度，2005年4月用返咗永安百貨嘅名，但實際係受政府公司百聯集團控制，同香港永安冇嗮關係。
白色強人II

《**白色強人II**》（）係香港電視廣播有限公司同優酷製作嘅時裝醫療電視劇。呢套劇係《白色強人》嘅續集，由郭晉安、馬國明、陳豪、胡定欣、唐詩詠同張曦雯領銜主演，並由蔣志光、韋家雄、徐肇平、姜麗文、張達倫同劉溫馨聯合演出，監製羅永賢。呢套劇喺2020年11月開拍，喺2021年4月煞青，2022年6月22號喺優酷首播同喺TVB Anywhere上架，7月25號21:30喺翡翠台首播。

## 故仔大鋼
明成北醫院喺院長楊逸滔（郭晉安飾）同副院長唐明（馬國明飾）嘅領導下，急症室、心胸肺科、神經外科三個核心部門，每日都譜寫住拯救生命嘅醫患故事。逸滔希望推動全面開放藥物名冊，再唔會有人因為買唔起藥而等死，但係受到腫瘤科專家葉晴（胡定欣飾）嘅質疑。葉晴空降到明成北做院長，同逸滔分庭抗禮，點知葉晴被唐明嘅人格魅力同精湛醫術折服，但係唐明淨係在乎未婚妻，急症室醫生蘇怡（唐詩詠飾）。同時，有急症室同普通外科雙專業資格嘅李文信醫生（陳豪飾），由無國界醫生退役，加入明成北急症室，佢擅長處理種種奇難雜症，深得逸滔器重，但佢係逸滔女朋友呂靄寧醫生（張曦雯飾）嘅前任……

## 角色表
### 明成北醫院

### 其他演員

## 出面網頁
*白色強人II - 主頁 - tvb.com
劉偉聰

**劉偉聰**（英文：Lawrence Lau Wai Chung，），係香港執業律師兼政治人，花名「逆權大狀」，前任又一村選區區議員，政見同行動上屬於泛民主派。

## 經歷
佢出身於基層家庭，阿爸係個巴士司機，阿媽就係個洗車工人，細細個就住響新蒲崗嘅板間房。後嚟，佢阿爸攞到咗公屋，於是就搬去荔景邨。

細細個嘅佢好唔畀心機讀書，重話「我淨係會用最低力度去考試，如果我用力咁實在太蠢啦」。響考香港高級程度會考嘅時候，佢錯誤分配時間，搞到考唔到大學。之後佢意識到讀書嘅重要性，於是決定重考。期間佢曾經響航空公司做電腦系統管理員，亦都考過懲教署。最後，佢好努力咁入到港大。

響1993年，佢響港大法律系畢業，之後曾經做過香港皇家警察，響1994年做自由黨創黨主席李鵬飛嘅助手，幫佢寫演講稿。1996年，佢正式做咗律師。響2000年，佢去倫敦政治經濟學院讀政治學，一直響度探討緊公平、公正、公義呢三樣野。但係佢響2005年因為某啲嘢而同老師反面，搞到佢攞唔到學位。

佢先後響2010到2012先後做咗特別委裁判官同埋暫時委任裁判官。佢接觸過唔少案件，其中係為「以胸襲警」嘅女被告辯護最出名，佢亦曾經係旺角騷亂被告盧建民嘅代表大律師。

響2019年，佢參選又一村選區區議員，以2,487票撃敗攞到2,391票、自由黨嘅李梓敬，成功當選。

2021年9月29號，佢喺2021年香港區議員宣誓入面宣誓無效，即時冇咗區議會議席。

## 出位言論
* **「只有魚蛋，冇革命****」**
* **「李鵬飛佢放棄咗好安穩嘅委任議席，走去普選。佢名成利就後覺得，民主先係ultimate legitimacy，覺得被elected更加威、名正言順。呢個好重要，係民主政治一個重要嘅價值、理想，就係legitimacy。我講嘅嘢之所以有用，係因為我代表選民；點解我代表選民，因為佢哋投我出嚟。****」**
* **「法律唔等於公義」**
* **「除非你覺得班後生仔係傻嘅，佢哋知道後果但係都會照做，即係指有啲嘢，係重要過自己嘅自由、自己條命——我覺得嗰樣嘢就係公義。」**
* **「後生仔犯咗法，但係政府同埋班警察帶頭犯法，所以如果法治受到咗破壞，一定係由政府同埋警察搞出嚟。佢哋以法律做武器，拉班佢哋覺得嘅異見人士。呢樣嘢根本就係好明顯嘅事實。」**
* **「拋頭顱、灑熱血，我做唔到。勇武抗爭，我都做唔到。正因為咁，我好佩服班後生仔，佢哋居然放棄自己咁多前途、咁多未來，可以為咗香港、為咗一班唔認識嘅陌生人，選擇咁嘅路向。」**
* **「就好似雨傘運動，見到一班後生仔有咗案底、坐監，可以見到共產黨嘅高壓。但係你衡量一個社會運動，唔應該淨係用可以見到嘅嘢去量度，例如雨傘運動就可以顯示唔同年代嘅香港人，重係有一班香港人係有良心，唔係盲目嘅；又好似六四咁，除咗死咗咁多人、咁多家庭破碎、共產黨嘅力量更鞏固外，似乎冇嘢好，但長遠睇，我哋將呢啲嘢講番出嚟，令到後人起碼會知道世間上有樣嘢叫做公義，有樣嘢叫做邪惡。」**

## 攷
壽菊路

**壽菊路**（英文：Marigold Road）係響香港又一村嘅一條路，響玉蘭路同埋丹桂路之間。

佢主要係以私人樓為主，響爾條路入面有紫翠園、帝苑同埋Maravilla三個私人屋苑。同時之間，又一村學校都係爾條路入面。

## 攷
抑制控制

**抑制控制**（）喺行為科學上係指一個個體喺有股衝動想去做某樣嘢、但知道呢樣嘢唔應該做嗰陣，作出抑制嘅認知功能。

## 基本概念

呢個概念可以用去-唔去（go/no go）嘅測試嚟諗；又想像家陣擺隻大鼠喺個籠入面，籠入面有個掣同一盞燈，
*每當盞燈閃綠色光（**去**訊號；**go** signal）嗰陣，隻大鼠就要喺 1 秒內去撳個掣，撳啱咗嘅話就有嘢食；而經驗顯示，隻大鼠好快就會學識一見到盞燈閃綠色光就去撳掣。
*跟住想像加一條新嘅規則，由而家開始，每次盞燈閃綠色光嗰陣，都有若干機率（p，0）會係盞燈喺 0.2 秒之後閃紅色光（**唔去**訊號；**no-go** signal），如果出現咗唔去訊號，噉隻大鼠就要唔好去撳掣，而如果佢冇做到抑制自己撳掣嘅行動嘅話，就會受到懲罰，例如個籠會有電流通過電佢，令佢有痛嘅感覺；
每當隻大鼠見到去閃綠燈（去訊號）嗰陣，佢都會為咗想有嘢食而有股動力去撳掣（行動），而如果跟住出現紅燈（唔去訊號），佢就需要停低唔好做出「撳掣」呢一個舉動（抑制就嚟要郁手做嘅行動）。一隻動物－無論係大鼠定係人都好－喺去-唔去測試當中「對唔去訊號俾正確嘅反應嘅機率」（Z）就反映咗佢嘅抑制控制能力。

一般認為，衝動係同抑制控制成大致反比嘅：去-唔去測試嘅研究方法可以攞嚟喺人身上做；一個人抑制控制能力愈高，就反映佢嘅衝動程度愈低，反之亦然；如果話一個人衝動嘅話，就表示佢抑制控制能力低，成日都會一見到想要做嘅嘢就即刻郁手去做，明知噉做會有後果都係照做；例如一個因為衝動而暴飲暴食嘅人噉，佢往往都係一見到嘢食（去訊號）就會有股衝動走去食（行動），就算佢跟住就諗起「食得多得滯會搞到自己肥」嘅後果（唔去訊號），都照樣繼續食（抑制失敗）。除咗暴飲暴食之外，抑制控制能力亦都同好多衝動相關嘅心理病有啦掕－例如係過度活躍症（ADHD）同爛賭等嘅心理病嘅患者都傾向有抑制控制能力過低嘅情況。
## 註釋

## 睇埋
*衝動
*決策
*前額皮層
## 攷
封神演義

《**封神演義**》，俗稱《**封神榜**》，又名《**封神傳**》、《**商周列國全傳**》、《**武王伐紂外史**》，係一部中國神魔小說，大概喺大明中後期寫成。
受試間設計

**受試間設計**（）喺統計學上係指一份研究量度咗受試者喺柞變數上嘅數值，並且比較受試者之間喺變數上嘅差異。

受試間設計相對於受試內設計。

## 睇埋
*實驗設計
受試內設計

**受試內設計**（參見 ），又叫**重複量數設計**（參見 ），喺統計學上係指某份研究做量度嗰陣，度咗每位受試者喺若干個時間點當中嘅變數數值；例：一路睇住班受試者嘅食量，每日睇一次，連睇十日，噉個數據集會每個受試者有十個數值，表示佢喺呢十日當中每一日嘅食量，噉研究者就有得分析某個變數點樣隨時間變化。呢種做法相對於受試間設計。

## 概論

想像家陣有位醫學研究者想研究隻新藥，但唔淨只想睇隻新藥對受試者嘅短期影響，仲想睇隻藥對受試者有咩長期影響，於是佢就噉樣做：
*搵咗班病人返嚟做受試者；
*將佢哋分做實驗組同對照組，實驗組食隻新藥，對照組食安慰劑；
*不過今次佢嘅分析方法有啲唔同－佢唔淨只比較受試者食咗藥之後嘅病情係點，仲比較兩組
**一年後嘅病情（DV1）、
**兩年後嘅病情（DV2）、
**三年後嘅病情（DV3）... 至
**N 年後嘅病情（DVn）。

好似呢場實驗噉嘅研究，就用咗所謂嘅重複量數設計。呢場實驗嘅研究者分析咗其中一個變數（病情）**隨時間嘅變化**，成 2 × n 噉嘅設計；其中一個自變數係時間。

重複量數設計可以係 1 × n 嘅，即係淨係睇一組人隨時間嘅變化，又可以係 m × n 嘅，當中 m 係整數而且 m > 1，以比較唔同組嘅受試者隨時間變化嘅規律有咩分別：例如睇隻藥對受試者有咩長期影響，實驗組嘅病情可能隨時間好轉，但對照組嘅病情就隨時間不變。好似呢啲噉嘅研究，提供到好多齋靠分析變數响某一個時間嘅值嗰時提供唔到嘅資訊，喺醫學以至社會科學上都相當受到重視。

## 分析

重複量數變異數分析（rANOVA）係唔同組係同一班受試者喺唔同時間點嘅數值嗰陣用嘅 ANOVA。想像一個用受試內設計嘅實驗，喺 n 個時間點分別噉量度班受試者喺變數 X 上嘅值，如果 n = 2 ，研究者可以用配對樣本 t 測試，而如果 n > 2 ，噉研究者就要用 rANOVA－比較 n 組而 n > 2 數值之間喺 X 上嘅平均值有乜嘢差異，而呢 n 組並唔係各有一班受試者，而係同一班受試者喺唔同時間點嘅 X 值。

## 睇埋
*實驗設計
*時間序列
*混合模型
*N-of-1 試驗

## 引述
香港四邑商工總會黃棣珊紀念中學

**香港四邑商工總會黃棣珊紀念中學**（）係香港一間資助全日制男女英文中學，響石硤尾南昌街250號，響1975年創校，創校團體係香港四邑商工總會，校訓係「忠、恕、勤、敏」。

家下冇以前咁勁，但都算得上係石硤尾區內名校之一。

## 歷任校長
* 鄭成業（亦係創校人、之後轉任香港培正中學校長）
* 羅錦有（之後轉做深水埗區議會委任區議員）
* 黃振聲（現任校長）

## 舊生
* 項明生：華誼兄弟香港區總監
* 梁小冰：香港女演員
* 劉玉翠：香港女演員
* 陳倩瑩：前民間人權陣線召集人
* 路邊攤：香港女漫畫家
* 林家謙：香港男唱作人

## 拎

* 香港四邑商工總會黃棣珊紀念中學校網
凱撒法案

**凱撒敘利亞平民保護法案**（；），簡稱**凱撒法案**，係一部制裁法案，係美國聯邦政府用來針對敘利亞政府同埋敘利亞總統巴沙爾，喺2020年6月18號生效。

根據呢個法案列明，巴沙爾、巴沙爾老婆仲有其他共39個受制裁對象，喺美國境內嘅所有資產都會俾聯邦政府凍結，而本人亦唔可以入境美國，而任何同巴沙爾政權有著軍事同經濟合作嘅公司、政府同個人，都會受到懲罰。

## 法案緣起
法案名係源自喺敘利亞政府入邊，做過軍事警察法醫攝影師嘅凱撒（Caesar），呢位攝影師係自己帶咗成五千幅，影低咗酷刑受害者屍體嘅相片離境，向美國國會公開，揭發咗敘利亞監倉度嘅大規模酷刑同殺戮，成為咗敘利亞內戰戰爭罪行嘅證據。

## 針對對象
制裁首波對象鎖定咗巴沙爾嘅老婆阿斯瑪（Asma al-Assad）、巴沙爾嘅手足、好幾個敘利亞高級將領，仲有伊朗民兵等政權核心圈嘅人士。其中阿斯瑪係首次被制裁，佢本人係做過投資銀行家，係試過將自己塑造成進步嘅改革派人士，仲有巴沙爾政權現代化嘅代表人物。

## 影響
美國國務卿蓬佩奧話，制裁措施「只係開始。美國將持續施加經濟同政治壓力，以切斷巴沙爾政權嘅收入，並令佢哋失去對敘利亞人民發動戰爭同犯下大規模暴行所需嘅支持」。

而黐著敘利亞嘅黎巴嫩，就出現咗經濟同金融混亂，黎巴嫩喺法案生效後，經已急瀉咗七成，喺6月19號嘅黑市找換價，係每六千黎巴嫩鎊換1美金。黎巴嫩人就排長隊搶購稀缺嘅美金。喺貝卡東部地區同南部城市西頓，民眾都喺第二日朝頭早兌換站未開門就排長隊輪候。

## 參考

## 出面網頁
* 
*
永安百貨 (廣州)

**廣州永安百貨公司**，簡稱係**永安百貨**、**永安公司**，係廣州西關嘅一家老牌百貨公司。喺1947年開業，最先喺十八甫（德星路），以代理上海皇后牌毛線而出名。據報由於公司樓宇成咗危樓，而喺2003年結業。

## 規模
原先係有四層嘅零售商場，仲附設有服裝加工場、批發業務部、機團供應組。1990年代時候係上下九商業區規模較大、設施較先進嘅綜合百貨公司。

## 歷程
永安公司嘅發展路同先施好相似。佢都係由澳大利亞華僑郭樂、郭泉兄弟創立嘅，係先到香港立足，後尾先轉廣州開分號。

到咗中共建政後嘅1958年，公司併入咗大光、三友等16間細嘅百貨鋪，就搬咗去下九路。

1966年改名**紅旗百貨商店**，1974年恢復原名。

1992年永安百貨裝修後，利用天花、櫃頂等設置嘅100幾個彩色燈箱介紹啲商品，而別具特色，配埋咗中央空調、自動扶梯。

## 特色
廣州永安公司原先最出名嘅，係賣毛線同床上用品。而永安公司仲會定期搞時裝表演、商品操作同製作表演，派贈品仲有摸彩活動。

## 攷
Run (雪警嘅歌)

《**Run**》係蘇格蘭樂隊雪警嘅一首民謠歌，出自佢哋嘅第三張專輯《Final Straw》（2003年），2004年2月26號作為專輯嘅第二隻單曲喺英國發行。攞到音樂界嘅積極評價，並上咗英國單曲排行榜第五名，之後被多次翻唱，其中有Tre Lux、Three Graces、Damian McGinty、林憶蓮，同埋喺2008年11月30號將佢翻唱作品發行嘅Leona Lewis。

## 背景
雪警樂隊領銜者Gary Lightbody喺2000年有咗《Run》嘅初步構想。喺同《Q雜誌》Michael Odell嘅訪談入面，Lightbody表示呢個唔係一首關於「做個孩子」（佢通常闡述嘅思想）嘅歌，「我過去狂熱吸毒。在格拉斯哥藝術學院的酒吧一晚，我從樓梯上狠狠摔下來，Jonny Quinn在樓梯井找到我的時候我的頭上滿是鮮血…… 頭部磕破，眼睛睜不開，牙也磕掉了…… 在靠近Hillhead糟透了的小房子裡試圖摔斷我的吉他之後不久便寫了它。歌詞『Light Up, Light Up』對我而言猶如燈塔之光。」喺2009年《每日郵報》嘅採訪入面，Lightbody又話，「我們一無所有，僅格拉斯哥的一處公寓，還一直下雨。而在那個想象世界裡，卻遇見了更好的時光。」歌曲由Lightbody、Quinn、Nathan Connolly、Mark McClelland同Iain Archer一齊去寫。

## 音樂錄像
《Run》嘅音樂視頻喺2003年肯特郡嘅一處偏地拍。由Pual Gore導演，Suzie Morton製片，Ben Smithard拍攝，Tony Kearns編輯，Flynn製作公司喺2003年10月首發。拍攝過程入面，雪警樂隊成員用嘅紅色火焰仲引嚟當地嘅警察。

## 參考

## 出面網頁
# 雪警樂隊官方網站
# Genius網站《Run》頁